
Uvodnik 

Ispod pločnika je slobodarsko 
(ili anarhističkoj glasilo, 
mogli bismo reći 
dvomjesečnik, jer nam je 
hvatanje i praćenje 
zadanog ritma zasad 
polazilo za rukom. Unatoč 
svijesti o nestalnosti vremena i njegovom 
neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji su 
započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je da je njezin 
upravljač najčešće u rukama masovnih medija 
koji su oduvijek bili naklonjeni svim vlastima. 
Upravo stoga postoje događaji i ideje koje se 
zaobilaze, kojima je neka nevidljiva ruka 
odredila mjesto ispod svakodnevnih senzacija 
i dnevnih kronika gradskih ulica. Jedna od 
ideja Ispod pločnika jest stoga da između 
ostalog bude prostor za takve, najčešće 
zaobilažene ideje, vijesti, stavove, razgovore i 
aktualne situacije slobodarskog pokreta. Uz 
različite prijevode, autorske članke, 
predstavljanja novih knjiga i drugih izdanja 
Ispod pločnika također nastoji pružiti otvorenu 
diskusiju teorije i prakse, odnosno papirnatih 
stavova i svakodnevnih postupaka, a ne samo 
periodično izdanje ideja na papiru. Sve je 
ovo ionako tek mali doprinos onome što 
pokret radi, ono ostalo i bitno događa se u 
svakodnevnom životu, na ulici, na radnom 
mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo ili 
ćemo donositi želimo naglasiti važnost i 
nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve to 
treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih 
nalazimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i na frekventnijim kulturnim 
mjestima i knjižarama čiji popis možete naći 
na zadnjoj stranici... 

Financiramo se donacijama, pa kada naletite 
na kutiju na kojoj piše "donacije", ubacite 
nešto, to će nam puno pomoći. 

Trenutno nemamo fizičku adresu, a 
kontaktirati nas možete putem elektroničke 
pošte. Ukoliko želite pomoći na bilo koji 
način, poslati vijest/prilog, ili primati Ispod 
pločnika na svoju adresu, pišite na: 
ispodplocnika@net.hr 



Uvodni tekst u proljetni broj Ispod pločnika 

Nezadovoljstvo se valja 
ulicama 



Nezadovoljstvo koje se valja ulicama i 
koje zaokuplja pažnju medija i aktivista, 
kako lijevih, tako i desnih, ali i onih 
između ta dva kraja zamišljene političke 
skale predstavlja u najmanju ruku 
zanimljivu pojavu koja je spojila u 
ovdašnjoj realnosti do sad gotovo 
nespojivo, čime su prosvjedne šetnje 
postale događaj naroda, što god 
zapravo taj naziv značio u šarenilu 
motivacija, ideologija i interesa. Teško je 
da uopće bilo tko može pronaći 
zajednički naziv za to što se događa. 

Ostaviti ćemo medijima da događajima 
smišljaju imena i stvaraju spektakl, jer 
ono što nas primarno zanima je sadržaj, 
a onda i način na koji se odvijaju 
prosvjedi. 

Sadržajno gledajući, zahtjevi koji se 
uglavnom pojavljuju variraju od desno- 
populističkih koji ne zaziru od 
ksenofobije maskirane domoljubljem, do 
Ijevičarsko-populističkih poruka koje 
pucaju na sentiment javnosti kroz opća 
mjesta socijalnih pitanja, a dominantna 
je ipak poruka odanih, poslušnih 
građana koji traže raspisivanje izbora, 
što je ujedno i jedino oko čega se 
prosvjednici slažu. 

Uostalom, čini se da su upravo ti odani i 
poslušni građani, uglavnom srednji. 


donedavno povlašetni, sloj društva 
nositelji nezadovoljstva, jer baš njih je 
najjače pogodila kriza i panika koja je 
stvorena pa su zbog krize bezvrijednih 
papira nestale sve takozvane 
„pogodnosti", od kredita do debelih 
minusa, a troškovi života su dobili jedan 
realniji oblik. Većini društva je uvijek 
tako i jasno nam je da kriza uvijek traje, 
no kad pogodi srednji sloj, samo je 
pitanje vremena kada će se 
nezadovoljstvo preliti na ulice. 

Pa i u tom iskazu nezadovoljstva, lojalni 
građani ostaju lojalni i dosljedni u svojoj 
poslušnosti pa im se zahtjev za 
raspisivanjem izbora čini razumnim, iako 
taj poziv prati nepovjerenje u sve stranke, 
što nas dovodi do apsurda i stalnog 
anarhističkog argumenta da izbori ne 
nude izbor. 

Sto onda prosvjednici žele postići 
izborima? Kao da postoji neka nada 
kako će, jednom kad izbori budu 
raspisani, na površinu isplivati neka 
nova, spasiteljska opcija koja će sve 
vratiti na staro, kad su shopping i 
potrošnja bili glavna grupna terapija pa 
će se vratiti i socijalni mir koji ni sad nije 
ozbiljnije poljuljan. Čak i ove grupne 
šetnje gradom i zajedničko izvikivanje 
parola imaju terapijski učinak jer daju 
osjećaj da se nešto čini, da je promjena 


Distribucija i financiranje 

Ispod pločnika želimo distribuirati na što različitijim mjestima. Ne postoji ciljana publika. Popis 
mjesta gdje ga je moguće pronaći nalazi se na zadnjoj stranici, a ukoliko želite pomoći u 
distribuciji, slobodno se javite putem e-maila i poslati ćemo vam željeni broj primjeraka. 

Sav rad na Ispod pločnika je volonterski, a financira se isključivo donacijama i benefit 
događanjima. Zato će svaka donacija biti od velike pomoći. Troškovi koje imamo su tisak, 
poštarina i još poneki sitni trošak. Unatoč niskim troškovima, oni ipak postoje i moramo ih iz 
broja u broj pokriti, o čemu ovisi i naklada, a koju želimo povećati kako bi proširili distribuciju. 

Knjižara i sapunoteka 

Otvorena knjižara Što čitaš? u 
Zagrebu 


nadomak. Ta doza adrenalina koju 
čovjek osjeti kad se nađe u masi koja 
složno izvikuje istu parolu je moćan 
trenutak čiji učinak nitko ne može 
negirati. Ima li tu nešto izvan toga, to je 
drugo pitanje. 

Pa ipak, znači li to da je sve beskorisno? 
Ne, dobro je da su uvedene neke nove 
prakse, iako se to ne spominje toliko 
često, ali prosvjedne šetnje nisu 
prijavljene, što znači da su prosvjednici, 
svjesno ili nesvjesno poručili da je zakon 
o javnom okupljanju sranje, što je 
svakako dobro. No, istovremeno, baš 
kad nam se može učiniti da je ovo prvi 
znak pobune i jasna poruka o tome da 
nam sustav ne treba već da se sami 
možemo organizirati, sve se brzo vraća u 
domenu poslušnog i lojalnog 
građanskog prosvjeda koji policiji 
poručuje da ih voli, dijele im cvijeće i 
zahvaljuju na zaštiti. Upravo to, uz 
zahtjev za raspisivanjem izbora i 
zatvaranjem „lopova" (kao da 
kapitalizam sam po sebi nije 
razbojništvo), jasno daje do znanja da je 
ono što se traži „stroga, ali pravedna" 
država, koja će kroz policiju i druge 
nasilne institucije „dovesti stvari u red". 
Nije li sve to još jedan razlog za 
nekontrolirano lučenje adrenalina, ali 
ovaj put zbog straha od jačanja države i 
nasilnih institucija na kojima počiva, ali i 
društva koje je spremno podržati takvo 
rješenje? 

Ono što najviše zabrinjava je da se ne 
traži promjena stanja, već njegova 
reforma, popravljanje, jačanje sustava 
koji će nam onda dati „sigurnost", bila 
riječ o pravima, plaćama, poslu, 
korupciji... Umjesto da se radi na 
uništavanju robovskog odnosa, radi se 
na njegovom produženju, ali na 
„humaniji" način. Da ne kažemo 
„demokratičan" pa da možemo sami 
odlučivati tko će nas i na koji način 
iskorištavati. 

Sami prosvjedi teško mogu nešto 
promjeniti. Ipak je tu uvijek riječ o 
spektaklu, javnom okupljanju radi slanja 
poruke, ali i odmjeravanja snage. Svoju 
svrhu mogu imati tek kao odjek nečega 
što se događa drugdje, unutar naših 
zajednica, grupa, škola, kvartova, sela... 
Gdje se događa drugačije organiziranje 
koje nadilazi sve ono što imamo danas 
ili što su nam u prošlosti pokušali 
podvaliti kao „narodne" sustave i vlasti. 
Bez te vrste sukoba, koji je baziran na 
autonomiji od sustava, ali i jasnoj ideji 
da sustav nije tu kako bi služio nama, 
već da nas koristi kao sluge, neće biti ni 
konkretnih promjena. 

Kroz koji mjesec, kad se održe izbori, mi i 
dalje nećemo imati izbora, kao niti masa 
nezastupanih, o čijim interesima niti 
jedna vlast ne može niti želi brinuti. Svi 
mi, nezastupani, moramo postati i 
neposlušni, što je jedini način da 
prestanemo igrati igru zacrtanu unutar 
granica sustava koji će učiniti sve da nas 
sjebe. 


Nakon nekoliko godina djelovanja bez 
vlastitog prostora. Sto čitaš? je opet 
otvorio knjižaru i nešto više od toga. 
Udružili su snage sa Sapunotekom i 
zajednički ušli u projekt dućana. 

Dućan/knjižara se nalazi na adresi 
Gundulićeva 1 1 (u dvorištu) i otvoren je 
svaki radni dan od 10:00 do 20:00, 
subotom do 14:00. 

Dućan je teško promašiti, osim što se na 
ulici nalazi reklama i izlog, kad se 
nađete u blizini, nos će vas odvesti do 
samog ulaza jer se ulicom širi miris 
sapuna i druge prirodne kozmetike koju 
izrađuje Sapunoteka. 

I dok Sapunoteka proizvodi širok 
izbor ručno rađenih prirodnih 
sapuna i prirodne kozmetike. Sto 
čitaš? uz sve što inače imaju u 
webshopu (knjige, majice, bedževi...) 
polako okuplja sve one koji vole sami 
izrađivati stvari - od torbi, odjeće, 
fanzina... Puno je stvari koje se već 
nalaze u dućanu, a otvoreni su za sve 
prijedloge i rado će surađivati sa 
svima koji nešto sami rade. 

Naravno, za Sto čitaš? je fokus i 
dalje na knjigama pa su se potrudili 
oko toga da pokriju širok raspon 
tema, od anarhizma do feminizma, 
od ekologije i održivog življenja do 
uradi sam/a priručnika, od 
književnosti i suvremene umjetnosti 
do underground stripa i fanzina... 

Knjige su nove i antikvarne, a uz 
domaće naslove tu je i izbor litera¬ 
ture na engleskom, koja također 
pokriva spomenute teme... A ako sve 
ovo nije dovoljno da dođete do 


Anarhistička knjižnica na vašem računalu 


Gundulićeve 1 1 i provjerite što se sve 
nalazi u dućanu, onda jednostavno 
svratite i pokupite besplatnu literaturu 
koje ne nedostaje! Uostalom, cilj je da 
na kraju sve bude besplatno... Do tada, 
svakako svratite na www.stocitas.org 
gdje se nalazi puno besplatnih tekstova i 
knjiga koje možete čitati na webu ili ih 
skinuti na svoje računalo, printati i činiti 
s njima što vas je volja. 

Na kraju ne treba zaboraviti spomenuti 
da je ovo ujedno i nova točka (uz sve 
one koje su već navedene na zadnjoj 
stranici) gdje možete pokupiti nove i 
stare brojeve Ispod pločnika. 



Objavljen je novi torrent za 
Anarchist Library 


Anarchist Library (Anarhistička knjižnica) je mrežni projekt koji 
objavljuje anarhističke tekstove i besplatno ih distribuira, a 
početkom listopada je objavio novu verziju torrenta sa 
kompletnim sadržajem knjižnice, tako da sad možete jednim 
klikom skinuti sve tekstove objavljene do 1. listopada. 

Torrent sadrži sve što je objavljeno i to u tekstualnom obliku, 
kao pdf i kao EPUB, što je ujedno i novost na stranicama 
Anarchist Library. Imagefile možete spržiti na CD i slobodno 
distribuirati ili ga otvoriti na svom računalu te pregledavati i 
korisiti pojedine tekstove. 

Torret možete preuzeti na http://theanarchistlibrary.org/docs/ 
TheAnarchistLibrary-2010-10-stable.torrent 
Jedino što vas knjižničari mole je da budete strpljivi tijekom 
skidanja i da nastavite dijeliti torrent nakon što ga skinete. 

Osvrt na neke od kontradikcija u studentskom pokretu u Ujedinjenom kraljevstvu 2010. godine i njihov zahtjev za "pravom na obrazovanje' 


Nada protiv nade: 
nužna izdaja 



Što im je oduzeto da su toliko ljuti? Nada, 
eto što. Nada, i krhki mjehurić društvenih 
težnji koji nas je održavao kroz desetljeća 
rastuće nejednakosti; nada i vjerovanje da 
predanim radom, poslušnošću i kupovanjem 
pravih stvari barem neki od nas mogu dobiti 
dobre poslove i sigurna mjesta za život koja 
su nam obećana. 

- Laurie Penny, Nevv Statesman, 3.12.2010. 

Jedna fotografija iz dana pokreta oslikava 
konkurentne vizije nade. Čizma kroz prozor 
Millbanka nahranila je snove o otporu za 
kojim su mnogi ljevičari čeznuli otkad su 
krenule priče o mjerama štednje. Ista čizma 
naznačila je pitanje koje je proizašlo iz 
sveučilišnih okupacija koje su od tada 
buknule: što je točno to čemu se nadamo? 
Pitanje kako su studenti inspirirali ljude na 
akciju, uključivanje i organiziranje protiv 
vladinih mjera štednje važno je pitanje. Ono 
je također u potencijalnom sukobu s nekima 
od studentskih stajališta. Treba biti jasno da 
nije nužno (čak ni primarno) ni sveučilište ni 


njegova obrana to što pokreće želje i snove 
ljudi izvan studentskog pokreta. Obrana 
"prava na obrazovanje" možda jest ono što je 
potaklo studentske pobune, ali oni od nas koji 
nisu studenti privučeni su jer više od svega 
želimo pružiti otpor i boriti se. A, da bi to 
mogao, moraš znati da je otpor moguć, da 
nećeš biti sam, i da možeš pobijediti. Otpor 
mjerama štednje do sada je najvećim dijelom 
bio rutinski i neinspirativan - red štrajka, red 
opljačkane radne snage. 

Sitne pobjede i tisuće riječi govorile su o 
neizbježnom ustanku, insurekciji protiv 
restrukturiranja. Čizma koja je razbila prozor 
ponijela nas je iznad retorike i čežnji. 
Pokazala je gnjev i spremnost na borbu. 
Pokazala je nemoćnu i nepripremljenu 
policiju, razvaljene urede torijevaca i 
prekrasno preobilje insurekcijskog pokreta. 
Inspirirala je jer je bila istinski magična, i 
ljudi su mogli sami vidjeti da se bitke mogu 
dobiti, da će se ljudi boriti, te da je pobjeda 
moguća. 

Ali, gdje je iza ovoga podrška "pravu na 


obrazovanje"? Zbog toga su neredi počeli, to 
je poveznica demonstracija, štrajkova i 
okupacija. Rezanje državne potpore za 
obrazovanje, ukidanje čitavih sveučilišnih 
odjela i neizmjernog broja zaposlenika te 
povećanje školarina. Restrukturiranje je 
napad na "obrazovanje" kakvo postoji na 
sveučilištima: potpuna revizija prava na 
pristup. Možda se uzima zdravo za gotovo da 
svi "mi" podržavamo pravo na obrazovanje i 
da smo svi ujedinjeni u obrani sveučilišta. Ali, 
što ako nismo? 

Sto ako smo ujedinjeni u gnjevu, a ne u 
nadi? Sto ako smo ujedinjeni samo za borbu, 
ali ne i za pobjedu? 

Laurie Penny pogađa motivaciju iza nereda - 
nada. Ili radije, restrukturiranje nade i njena 
buduća oskudica. Restrukturiranje i oskudica 
jer nada nije nešto vječno i neopipljivo. Nada 
je materijalna, proizvedena i distribuirana 
kroz društvene kanale i institucije. Institucije 
poput sveučilišta. 

Sto smatramo pod društveno proizvedenom 
nadom? Različita društva proizvode različite 

vrste nade. Zapravo, svako društvo proizvodi 
različite vrste nade. Nada je mobilizirajuća i 
organizirajuća sila koja određuje smjer i 
mogućnosti naših života. Kao što sjećanje 
oblikuje naše razumijevanje prošlosti i onoga 
što smo sada, nada oblikuje pogled na 
budućnost - što će biti, što bi moglo biti, tko i 
kako ćemo postati više od onoga što smo 
danas. Nada i sjećanje daju svrhu našem 
djelovanju: daju smisao našim životima. 

U svakom društvu postoje konkurentske verzije 
nade, ali postoji i hegemonijski oblik nade. 

Za nas koji živimo u rastuće neoliberalnom 
svijetu, taj hegemonijski oblik je težnja. Ne 
težnja u smislu težnje za veličinom u nekom 
grčkom herojskom smislu, ili nešto romantično 
i šareno. Ne, za nas težnja ima određenu boju 
i nijansu-znači društvenu mobilnost. Znači 
bolji posao, više novca, više stvari i viši rang u 
karijeri. Nada je u našem svijetu 
individualna, nikad kolektivna - nada 
poduzetnika koji sanjaju o velikom uspjehu. 
Ne samo uspon na ljestvici, nego i 
pobjeđivanje svih drugih. Nadamo se 
društvenoj mobilnosti. Koja je upravo onakva 
kakvom je Penny opisuje, kao i većina uličnih 
plakata. Nada, dominantni oblik nade, jest 
da budeš uspješniji od svojih roditelja. 

Nada nije pravilno raspodjeljena - koja 
nadanja postoje i tko im ima pristup ovisi o 
tvojem statusu (jesi li siromašan, ili crn, 
invalid, žena, mlad, živiš u području, itd.). 
Neoliberalna nada - težnja - sve više je 
ograničena na sve manji krug ljudi: one koji 
dobro prolaze u trenutnoj krizi; one koji su 
iznad zaštitnog sloja "stisnute sredine". Za 
ostale postoji lutrija. (Da ne bi bilo zabune, 
već neko vrijeme postoje "beznadnici" - 
potklasa koja živi neku vrstu društvene smrti 
besmislenih, besciljnih života, skrivenih iza 
brojnih zabranafl]. Ali, ovo postaje norma 
mnogim ljudima.) 

To pak vodi oskudici nade i rastućem broju 
ljudi osuđenih na društvenu smrt-život bez 
budućnosti i time bez značenja. Život u zamci 
bez mogućnosti izvlačenja. Ovo proizvodi 
krizu nade koja se može manifestirati na 
brojne načine. Najočitiji je zamjeranje onima 
koji kao da je još imaju. Vidljivo je i u 
očajničkim pokušajima da se sačuva nešto 
nade - kroz sjećanja o privilegijama 
nacionalnosti, rase i roda (poput onih koje 
potiče Britanska nacionalna stranka). 

Trenutna kriza označava zaokret od miješane 
ekonomije nade - gdje neoliberalna politika 
i subjektivitet pritišće starije oblike prava i 
ideala pravednosti i društvene mobilnosti. 
Proživljavamo porodiljne bolove istinskog 
neoliberalnog doba gdje su značenje, nada i 
sama budućnost u oskudici i izvan dohvata 
većine nas. 

Ovdje, na prijelomu novog društvenog 
poretka i urušavanju preostalih prava države 
blagostanja, na restrukturiranje nade općenito 
se gleda kao na krizu nade. Ulazimo u doba 
oskudice budućnosti. 

Jasno je da se studenti bune protiv gubitka te 
nade i budućnosti. Društvena mobilnost je na 
udaru. "Stisnuta sredina" i njihova djeca 
postat će, poput postojeće potklase, fusnota 
većih i sjajnijih priča o uspješnim 
profesionalcima. Studentska pobuna prva je 
od otvorenih pobuna protiv širenja društvene 



smrti i rušenja šire cirkulacije 
težnji. 

Dakle, gubitak prava je 
stvaran, kao i pobuna. Ali, 
ovdje moramo zastati i 
zapitati se je li to kraj priče 
koju čizma ima za ispričati. 

Je li taj klinac koji je 
razbijao prozor stvarno samo 
želio biti bolje nego njegovi 
roditelji? Je li stvarno želio 
sačuvati sveučilište takvime 
kakvo jest? 

Vratimo se na ideju iza 
neoliberalnih težnji - 
društvenu mobilnost. 

Društvena mobilnost znači napredovanje, 
znači dati ide bolje nego tvojim roditeljima i 
kolegama: znači da dok se ti krećeš, drugi 
ljudi moraju ostati na mjestu. Društvena 
mobilnost zahtjeva i pobjednike i gubitnike. 
Nada - ili težnja - potvrđuje svijet 
nejednakosti u kome živimo. Obrazovanje - 
formalni proces diferencijacije, koji neki 
završavaju s diplomama i kontaktima, a drugi 
s poslovima bez budućnosti - jest sastavni dio 
stvaranja i održavanja te nejednakosti. 
Potvrđuje ulogu sveučilišta u nejednakoj 
raspodjeli značenja, mogućnosti, plaća i 
drugih oblika društvene smrti. Postavljeno 
ovako, pravo na obrazovanje znači slobodu 
da budeš nejednak. Pravo na obrazovanje 
podupire mit o meritokraciji - mit da 
vrijednim radom i sposobnošću, a ne vezama, 
klasom i privilegijama, ljudi postižu to što 
jesu. Pravo na obrazovanje znači da, ako si 
uspješan na standardiziranom testu (čemu 
pomaže imućnost, pohađanje pravih škola i 
stabilna obitelj), zaslužuješ ići na sveučilište i 
osigurati si mjesto pri vrhu društvene 
hijerarhije (pod uvjetom da uspiješ upisati 
relativno pristojno sveučilište, iako je pitanje 
koliko će "loših" ostati nakon rezanja 
troškova). Iznevjerenje prava na obrazovanje 
- bilo nedostatkom posla za diplomirane (kao 
što je trenutno za trećinu postojećih 
diplomaca) ili povećanjem troškova za 
"dobivanje" diplome, čime ostaje dostupna 
samo veoma bogatima - iznevjerenje je 
prava da ne budeš radnička klasa. 

Gledajući na ovaj način, kroz razbijeno staklo, 
možemo vidjeti da je pobuna otišla dalje od 
običnih težnji. Kao što su i okupacije 
sveučilišta otišle dalje od običnog pitanja 
"prava na obrazovanje". Zadovoljstvo 
sudjelovanja u pobuni nadilazi granice želje 
pješaka da nastavi ravno. 

Ali, ovdje se svi (i oni koji su studenti i oni 
koji nisu) nalazimo u dvostrukom čvoru. 
Moramo braniti pravo na mobilnost u 
postojećem svijetu - obrana mobilnosti je 
obrana postojećih života i stvarnih mogućnosti 
za značajnom društvenom egzistencijom. A 
moramo braniti i postojeći budžet za 
obrazovanje. Odbiti platiti više za 
obrazovanje znači braniti uspjehe prijašnjih 
generacija i doprinose. Upravo to mnogi 
studenti (i mnogi njihovi pobornici) rade. Ali, 
braneći to, zapravo branimo najsvetiju 
neoliberalnu slobodu - slobodu za 
nejednakost. Obrana te slobode znači obranu 
sveučilišta kao filtera koji nas segregira u 
educirane i needucirane, na one s pristupom 


"profesionalnoj karijeri" i one bez. One sa 
smislenim životima i one bez njih. 

Zato moramo otići dalje od puke obrane. 
Pobuna je isto toliko vezana uz snove koji tek 
moraju postati mogući koliko je vezana uz 
gubitak postojećih prava. Postoje nade koje 
leže uspavane ili skrivene, a koje nam govore 
o drugačijim načinima postojanja, o 
drugačijim vrstama snova i budućnosti. Kriza 
nade i nadolazećih mjera štednje za 
budućnost mnogim ljudima je izdaja koja 
omogućuje drugačiju vrstu nade - nadu protiv 
nade, silom protiv težnji i hladnog 
konformizma. 

Studentske pobune su, dakle, napukline u 
fasadi. Studenti osjećaju da im se mijenjaju 
životi te da se mit o mobilnosti koji je u 
proteklim godinama podupiralo sveučilište 
neće ostvariti. Ovi prosvjedi prvi se u Britaniji 
opiru mijenjajućem značenju nade i oskudici 
snova koja nastupa u neoliberalnoj 
budućnosti. 

Ali, da budem iskren prema pobuni i 
obećanju drugačije vrste nade, čin izdaje je 
nužan. Izdaja sveučilišta i obrazovanja kakvo 
postoji. Jer, tu se zatvara puni krug. 

Ako prosvjedi i okupacije ističu samo važnost 
obrazovanja i nužnost obrane sveučilišta, ljudi 
će se brzo osuti. Ljudi sada jasno mogu vidjeti 
što je sveučilište. 

Staklo je razbijeno. Možemo jasno vidjeti da 
je sveučilište stroj koji stvara društvenu smrt. 

S vremenom će ispariti nadahnuće početne 
borbe i pobjede te će smisao pobune morati 
stajati sam za sebe. Ako je smisao pobune 
samo vraćanje stroja, obrana pravo na 
nejednakost, možemo se nadati samo 
neuspjehu. 

Ali, ako borba dovodi u pitanje samo 
postojanje takvog stroja i ponovno otvara 
pitanje učenja nasuprot obrazovanju - 
samorazvoja, istraživanja vlastitih interesa i 
sklonosti, dopuštanja znatiželji i želji da nas 
vode; ukratko: učenje kao način stvaranja 
novih mogućnosti i značenja-tada bi prozor 
mogao ostati razbijen dugo vremena. 

Nic Beuret/Libcom, prosinac 2010. 

BILJEŠKE 

[1] Mislim na hegemonijski oblik nade. Oni 
kojima je nada u konvencionalnom 
normativnom smislu uskraćena često se 
odupiru proizvodnjom alternativnih pogleda i 
snova: drugih vrsta nade i odnosa, često 
otvoreno odbijajući okove konvencija i etiku 
težnje. 

Problemu demokracije je nužno stalno se vraćati, dovoditi ga u pitanje i razotkrivati 

Pod slovom D... 



Mogli bi se zapitati da li uopće ima smisla bez radnika i kapitala, bez države. Inače, odlučivanja što većem broju osoba? Proleteri, 

još jednom raspravljati o (naizgled) javno mnijenje pokazuje razumijevanje (iako pokoreni, izrabljivani, u svojim borbama često 

sporednoj temi, usporedimo li je s uz osudu) prema "reakcionaru" koji mrzi zahtijevaju demokraciju i izražavaju želju za 

urgentnim pitanjima kao što je, na primjer, demokraciju zbog ljudske nesposobnosti uvođenjem konačno autentične demokracije, 

aktualna kriza. Izgleda da su već sve rekli o samoorganizacije i samoupravljanja, zato što Rasprava je gotova, kritika demokracije već 

demokraciji, kako njeni neprijatelji tako i to ulazi u igru uloga. No, onaj tko odbija na samom startu kreće poražena, 

njeni pobornici i reformatori. U demokratski princip u samo ime sposobnosti 

kapitalističkim, takozvanim, razvijenim samoorganizacije, smatrajući demokraciju Srž problema 

zemljama poželjno je javno izražavati neprikladnom za emancipaciju proletera i 

nezadovoljstvo zbog zastarjelih čovječanstva, on je osuđen na neshvaćenost. Demokracija se predstavlja istovremeno kao 

parlamentarnih metoda i dezinteresa koji U najboljem slučaju, biti će smatran nedostižan cilj i najhitniji, neupitni ideal 

potiču. Nijedan birač ne misli da bi njegov provokatorom i ljubiteljem paradoksa, a u ljudskih bića, kolektivni oblik njihove 

glas mogao korjenito promijeniti njegov najgorem zavedenim intelektualcem koji će slobode. Demokracija kao organizacija našeg 

život. No ipak, čim osjeti da je nešto u igri nakon dugog odbijanja demokracije postati društvenog života koja treba što više voditi 

interes oživljava. kao oni koji su je najviše napadali: fašisti. računa o potrebama i željama svih nas. 

Ako će "emancipacija radnika biti djelo No, pojavljuje se jedan prigovor: kako 

U SAD-u politika čak sliči na show i business samih radnika", očito je da izrabljivani, ostvariti sličan cilj između pojedinaca koji 

u kojem se milijuni poštenih ljudi mobiliziraju pokoreni, prokleti ove Zemlje, moraju odbiti imaju različite interese, to jest oprečne, što 

da bi riječ njihovog kandidata ušla u Bijelu ono što ih drži u pokornosti ("ni Boga, ni susrećemo u svim društvima, uključujući i 

kuću. Govori se o proširenju područja Cezara, ni tribune") i u tu svrhu stvoriti vlastite naše? Demokratskom idealu treba, dakle, 

demokracije, da bi trebala postati instrumente rasprave, odluke i upravljanja. pridodati još jedan: potrebno je da se 

participativna, sići na ulice, ući u kvartove, u Zar nije ovakav oblik kolektivne slobode zajedničke odluke donose u uvjetima 

škole, a neki sanjaju da je uvedu i na radna upravo ono što se obično naziva jednakosti između svih. Da se ne bi zadovoljili 

mjesta, lako se demokracija ne doživljava kao demokracijom ? Riješenje pokazuje odliku pukom političkom jednakošću, zbog koje 

odgovor na sve probleme, ona ipak izgleda jednostavnosti: da bi se promijenio svijet i građani raspolažu pravima ali ne i stvarnom 

kao odgovor koji sadrže sve druge. Naspram zajamčio najbolji mogući život čovjeku, zar ga vlašću, prava demokracija zahtijeva socio- 

demokracije svaka kritika postaje sumnjiva, nije najbolje zasnovati na institucijama koje ekonomsku jednakost, bez bogatih i 

tim više ako kritika cilja na besklasno društvo, nude najveću slobodu izražavanja i siromašnih: raspodjela (i reorganizacija) 

bogatstva dozvolila bi napokon pravednu 
diobu moći odlučivanja o krupnim pitanjima, 
dostižući na taj način, osim formalnu, realnu 
demokraciju. Međutim, premda je raspodjela, 
osnovan i preporučljiv ljudski postupak, 
omekšala društveno pitanje, ne znači da ga je 
i riješila: nijedan prorok, nijedan moralist nije 
nikada uvjerio bogate i moćne da 
ravnomjerno raspodjele vlastitu imovinu i 
vlastitu moć. Moramo priznati da ovoj realnoj 
demokraciji nedostaje realnosti. 

Demokracija je sama po sebi kontradiktorna: 
tvrdi da jamči jedan osnovni element koji joj 
neprestano izmiče. Ipak, rijetki su oni koji 
toleriraju kritiku, zato što izgleda da 
demokracija nudi najbolje moguće područje 
milenijskog napora za emancipaciju čovjeka. 
Jasno je je da svaki otpor izrabljivanju i svaki 
pokušaj stvaranja svijeta bez izrabljivanja 
prolazi kroz odbijanje nadzora izrabljivača 
nad izrabljivanima. Ili bolje rečeno, borba 
protiv unutarnjeg pravilnika tvornice, protiv 
kazni i prijetnji otkazima, protiv mješavine 
autoritarizma i paternalizma, to jest onog što 
se od XIX stoljeća naziva despotizmom 
poduzeća, borba protiv vlasničke pljačke 
fondova socijalnog osiguranja, protiv kontrole 
nad životima izvan poduzeća, ne znači samo 
odbijanje ovisnosti o sitnom šefu, o vlasniku, 
o vjerskom, političkom ili sindikalnom vođi. 
Ova negacija sadrži i afirmaciju: skicu 
neposrednih odnosa, solidarnih, 
nekonkurentnih, što implicira nove oblike 
skupova ili odlučivanja. Društveni pokret si 
obično postavlja pitanje: "Tkozapovijeda?". 

U protivnom, bez procedura i struktura 
drugačijih od onih koji je dodijelio 
ustanovljeni poredak, tko je "dolje" sam se 
osuđuje da bude tretiran kao inferiorna 
osoba. Radilo se o komuni, komitetu, 
kolektivu, vijeću, sovjetu ili jednostavno o 
glavnoj skupštini, svi ti oblici izražavaju 
međusobno samopriznanje sudionika pokretu: 
putem ovih oblika sloboda i bratstvo 
proživljavaju se na djelima. Pitanje je da li 
ovi oblici stvaraju pokret ili ga samo 
izražavaju? Zato što je obilježje demokracije 
predstaviti prostor-vrijeme rasprave i odluke 
kao primarni uvjet društvenog života (dakle, 
svake pozitivne promjene), a ne kao potreban 
trenutak društvenog života (to jest, svake 
pozitivne promjene). 

Westminster nije Akropola 

Prvi preduvjet za shvaćanje realnosti zvane 
"demokracija" je postaviti na odgovarajuće 
mjesto, što znači u povijest, riječ koja je toliko 
neprikladna onom što označava već dvjesto 
godina. 

Moderna vremena su dodijelila, u biti, novo 
značenje pojmu rođenom u antičkoj Grčkoj i 
danas gotovo svi, od čovjeka s ulice do 
akademika i militanta, definiraju 
"demokracijom" Atenu izV stoljeća pr. Kr. ili 
suvremenu Švedsku. Isti oni koji odbijaju -s 
punim pravom - govoriti o pretpovijesnoj 
"ekonomiji" ili o "poslu" u amazonskom 
plemenu, ne primjećuju anakronizam pri 
korištenju iste riječi za sistem u kojem je biti 
građanin značilo (teoretski, ali često i u 
praksi) upravljati i biti upravljan, za sistem u 
kojem se građansko pravo za 99% građana 
svodilo na pravo da budu zastupani. 


Postojalo je vrijeme kad se nismo toliko 
ustezali priznati duboki jaz koji razdvaja ova 
dva značenja. James Madison, jedan od 
očeva američkog ustava, pravio je razliku 
između demokracije "u kojoj se narod sastaje 
i osobno vrši vlast" i republike, riječ latinskog 
podrijetla, u kojoj se narod "okuplja i upravlja 
putem svojih predstavnika i agenata". Pojava 
moderne birokratske države, koje se plašio 
Madison, pretvorila je "demokraciju" u 
sinonim da vlast proizlazi iz naroda i da se vrši 
u njegovo ime. 

Gotovo se svi komentatori žale na limite grčke 
demokracije, iz koje su bile isključene žene, 
robovi i stranci, ali se vesele činjenicom da se 
moderni demos otvara sve širim kategorijama 
stanovništva. Ideal demokratskih radikala bio 
bi demos koji bi uključivao sva ljudska bića 
koja nastanjuju određeno područje. 

Međutim, zaboravljaju da atenski građanin 
nije bio takav samo zato što je bio ljudsko 
biće, posjedovao je građansko pravo pošto je 
bio suvlasnik polisa, ili konkretnije rečeno bio 
je sitni ili krupni zemljoposjednik. 

Demokratski sistem je uspijevao upravljati 
većim dijelom kontradikcija jedne ljudske 
zajednice (muškarci i glave obitelji), 
nepopravljivo podijeljene progresivnom 
ekonomskom nejednakošću. 

Upravo iz razloga što je bila ograničena na 
grupu ljudi koji su dijelili esencijalnu stvar 
(stvarno upravljanje društvom, mada 
nagrizano akumulacijom bogatstva 
pojedinaca), grčka je demokracija mogla 
ostati, da upotrijebimo modernu riječ, 
"predstavnička", iako uz krize i prekide. U 
današnjoj Europi i SAD-u ne može se ništa 
usporediti s demosom iz Periklovog doba. 
Naše doba oživljava prošlost kako bi nas 
uvjerilo da su civilizirani ljudi oduvijek težili 
demokraciji. Nije to prvi put. Ako ga 
primijenimo na društva koja pokreće odnos 
kapital/rad, pojam "demokracija" reći će nam 
više o onom što ova društva misle o sebi nego 
o njihovom realnom funkcioniraju. 

Izrabljivanje i/ili vlast 

Nejednakost, siromaštvo i bijeda postoje zato 
što neki odlučuju za sve? Ili neki 
monopoliziraju odluke zato što su već bogati i 
moćni? Uzaludno pitanje. 

Napisane su hrpe knjiga i članaka kako bi se 
pobila marksistička tvrdnja da "ekonomija" 
može gotovo sve objasniti. Ovisi što se 
podrazumijeva, na primjer, pod ekonomijom, 
definiranom relativno autonomnom zbiljom 
samo u kapitalizmu. U svakom slučaju, vlast 
ne možemo objasniti "ekonomijom", isto kao 
što ne možemo uzrok rata tražiti samo u 
obnovi profita. Politika nije preslika 
ekonomije: u građanskim demokracijama 
krupni vlasnici ne postaju automatski 
predsjednici ili ministri, ili se to rijetko 
događa. Ista socio-ekonomska baza može 
koegzistirati u različitim političkim oblicima, 
čak i suprotnim. Na primjer, na čelu 
kapitalističke Njemačke bila je najprije 
monarhijska kasta, zatim građanska, pa 
nacionalističko-rasističko jednostranačje, 
nakon 1 945. građanstvo na zapadnoj strani, a 
birokracija radničkog podrijetla na istočnoj, a 
onda ponovno građanstvo u ujedinjenoj 
zemlji. Povijest nudi mnogo primjera 


različitosti između političke vlasti i 
ekonomskih moćnika, te modernih primjera 
antiburžoaske države koja nameće 
kapitalistima opći interes sistema. Sam 
Bismark je, tijekom jednog štrajka u Ruhru, 
prisilio vlasnike na povećanje dohodaka, lako 
u Europi novac obično donosi i moć, na Istoku 
i u Africi upravo vlast često donosi bogatstvo, 
putem obiteljske ili klanske aproprijacije 
državnih resursa, nadasve putem zarade ili 
prisvajanja vanjske trgovine. Nije potrebno 
vratiti se u prošlost da bi naišli na čelnika 
polisa ili države koji nameće svoju volju 
bogatima da bi prisvojio bogatstva: Putinova 
Rusija nam nudi suvremeni primjer. 

No, ipak se u većini slučajeva politički vođe i 
vlasnici zemlje, trgovine i industrije ujedinjuju 
ili postaju jedno tijelo. Vladati ljudima često 
ide ukorak s njihovim upošljavanjem. Ova se 
dva oblika vlasti ne razlikuju znatno: jedan 
osnažuje drugi. Vlast ne stvara ono pomoću 
čega postoji. Mada politički vođe i vlasnici 
(c/e facto i de iure) proizvodnih sredstava 
rijetko koincidiraju, moderna društva ipak ne 
poznaju izrabljivanje bez vlasti ni vlast bez 
izrabljivanja, a iste grupe istovremeno 
kontroliraju, čak posredno, vlast i bogatstvo. 
Pretpostavka izrabljivanju je nadzor nad 
izrabljivanom osobom, diktiranje uvjeta života 
kako bi bila primorana prilagoditi se traženoj 
ulozi. Izrabljivač izrabljuje samo potlačene, a 
izrabljivani moraju prihvatiti uvjete. Vlast je 
uvjet i nužni oblik izrabljivanja. Pitanje što je 
kronološki i logički prije nastalo nije uopće 
bitno. Izrabljivanje nije samo "ekonomsko" 
(neka drugi rade za mene, umjesto mene i za 
moj profit), već i "političko" (odlučujem 
umjesto drugih evoluciju društva, 
usmjeravajući na taj način njihov život). 
Suprotno od Castoriadisovog mišljenja 60-ih 
godina, suvremeno se društvo ne dijeli na 
upravitelje i izvršitelje. Da budemo precizniji, 
ova se podjela odvija kroz ono što oblikuje 
moderni svijet: odnos kapital/rad. Sto ne znači 
da se svijet svodi na rečeni odnos ni da on 
sve objašnjava. Poduzeće nije samo centar 
akumulacije profita, ono je i mjesto vlasti, to 
jest upravljanja: ali postoji samo dok stvara i 
akumulira vrijednost, inače propada. Ljudska 
društva općenito, a posebno kapitalizam, ne 
možemo razumjeti suprotstavljajući 
izrabljivanje vlasti, već (nasuprot) opažanjem 
međusobnih veza. 

Baza demokracije: politika 

Ako politikom smatramo promatranje 
cjelokupnog društva (uključujući realnosti 
pitanje vlasti), a ne zbroj lokalnih ili tehničkih 
"pitanja", podrazumijeva se da je svaka 
društvena promjena politička. 

No, politika je nešto drugo u odnosu na opću 
i globalnu zabrinutost, zato što paradoksalno 
pretvara totalitet u novu specijalizaciju, 
aktivnost odvojenu od pravih društvenih 
interesa. Ovo zasebno polje rasprave, 
upravljanja, odlučivanja je, naravno, 
dostupno svim društvenim hijerarhijama, ali 
su prenijete na područje u kojem će biti 
obrađivane na temelju njihovih posljedica, 
umjesto uzroka. 

Povijesni doprinos antičke Grčke nije 
demokracija - skup procedura i institucija 
koje ujedinjuju građane da bi zajednički 

odlučivali o vlastitoj sudbini. Inovacija je 
ranija, u korijenima demokracije: stvaranje 
zasebnog prostora za sučeljavanje, 
odlučivanje i upravljanje, odvojenog od 
ostalog društvenog života. U ovoj specifičnoj 
sferi svatko izlazi iz svojih posebnih interesa 
(individualnih ili grupnih) i, dakle, iz 
ekonomske nejednakosti ili ranga, da bi se 
našao na nivou u kojem će uživati jednaka 
prava kao svi drugi građani. Navedena 
odvojenost definira politiku: svjesno svoje 
urođene nesposobnosti za gašenje 
antagonizama, društvo ih prenosi na navodno 
neutralno područje, ali ipak paralelno, gdje 
se konflikti obrađuju i obično što više smiruju, 
da bi se sveukupni društveni sistem mogao 
neprekidno održavati. A odvojenost se 
održava kroz direktnu ili narodnu demokraciju, 
koja živi u obmani da će je prerasti uz 
napokon aktivno sudjelovanje svih građana: 
no sam ulazak svih građana u odvojenu sferu 
ne ukida odvojenost. 

Svaka ljudska grupa odražava i reagira na 
vlastiti način na skup svojih uvjeta. Međutim, 
klasno društvo je, u brojnim oblicima te uz 
provjere i greške, "izumilo" politiku kao 
odvojeni prostor od ostatka društva, koji 
postoji i funkcionira kroz i za ovu odvojenost, 
koja utemeljuje politiku i definira je. Dakako, 
društva su predstavljena kao jednostavan, 
očigledan i univerzalno poželjan način 
funkcioniranja, koji tako malo duguje ljudskoj 
prirodi, a sve povijesti. 

Doslovna direktna demokracija 

Prema riječima njenih pobornika, cilj joj je: 

1. Poštivanje većine. 

2. Izražavanje manjine, kojoj je zajamčen 
široki prostor djelovanja. 

3. Mogućnost slobodne rasprave, da bi se 
izbjegle prinude, pritisci, nasilje: "Najprije 
treba razgovarati..." 

4. Primat kolektivne volje, a ne pojedinca ili 
grupe pojedinaca. 

5. Poštivanje zajedničke odluke. 

Ispitajmo pojedina načela. 

1) Većinsko pravilo 

Brojni društveni pokreti su krenuli od manjina, 
zaista malobrojnih. Netko će prigovoriti da u 
ovim slučajevima manjina pokreće na akciju 
koja ubrzo postaje većinska i da se stoga ne 
može govoriti o pravoj i istinskoj manjini. 
Nesumnjivo, ali činjenica dokazuje da većina 
nije baš primjeren kriterij. 

Sudionici štrajka daju prednost svojim 
interesima i poslu općenito pred interesima 
(svakako, imedijatnim) ne-štrajkaša, i pravom 
na rad ovih potonjih. Demokrati će tvrditi da 
štrajk podržava velika većina osoblja, 
zaboravljajući da demokracija znači 
poštivanje manjina. No, s druge strane, gdje 
počinje većina? Tko odlučuje kad manjina 
prestaje biti takva i prerasta u dovoljno brojnu 
većinu dostojnu utjeloviti opću volju? Kad 
dostigne 51 %? 60%? 95%? ... Većinska odluka 
(pa bila ona i ultra većinska) i poštivanje 
manjina ne mogu poslužiti kao kriterij. 

2) Manjinsko pravo 

Svaki značajni pokret, da li postavljao 
zahtjeve ili bio subverzivan, ima sklonost 
uvući u svoju dinamiku neodlučne i očekivati 


od njih nešto što u početku nisu željeli učiniti. 
Nepotrebno je negirati razliku ili kontradikcije 
između cjelokupne baze i njenih 
nepokolebljivih elemenata, ali činjenica da 
ovi posljednji preuzimaju inicijativu borbe 
nije dovoljna da ih pretvori u novu vodeću 
elitu. Birokratizacija je inače proizvod 
reformizma, a ne obratno, te proizlazi iz 
aktivnih manjina u istoj mjeri kao iz suglasnih 
većina. Baza ili kadrovi, manjina ili većina, 
nemamo dovoljno podataka da bi shvatili 
jednu situaciju i preuzeli inicijativu. 

Uostalom, tko prihvati neku odluku smatra da 
je ovu donijela dovoljna većina. Dok za onog 
tko osporava neku odluku većina nije nikad 
dovoljna i traži veću, brojniju... Između 1970. i 
1973. jedan od argumenata čileanske 
desnice (i SAD-a) protiv Allendea bio je da je 
sakupio "samo" jednu trećinu glasova, 
premašujući "samo" za 39.000 glasova 
bliskog protukandidata, na ukupno tri 
milijuna. Kandidat Narodnog jedinstva je bio 
"demokratski izabran", a opozicija ga je 
smatrala nelegitimnim! Tako funkcionira 
građanska demokracija. No, i ona radnička 
nevoljko prihvaća nedovoljno većinsku 
većinu... 

3) Slobodna rasprava 

Suvišno je postavljati pitanje da li riječ 
prethodi ili slijedi pobunu, ili je pak 
istodobna. U tvornici General Motors, u 
Toledu 1936., osoblje se okupilo na jednom 
sastanku, ali - priča sudionik - "izgleda da je 
već svatko izgradio svoje mišljenje prije no što 
je i jedna riječ izgovorena": trebao je 
započeti štrajk s okupacijom, svaku mjeru bila 
bi donijela i potvrdila glavna skupština 
štrajkaša. Ti se radnici nisu ponašali kao 
automati bez mozga. Razmjena riječi bila je 
nepotrebna zato što se već bila odvila na 
stotinama rasprava i neformalnih skupova. 
Postupak je "govorio" sam za sebe. Ako 
demokracija znači razmjena, onda možemo 
ovu djelatnost bez problema definirati 
demokratskom, no nije ju demokratski princip 
omogućio. Inverzno, pozvati ili primorati 
tijekom sukoba sudionike na okupljanje i 
razgovaranje znači prekinuti započetu gestu i 
oslabiti zanos. Verbalizirati često znači izraziti 
akt i osnažiti ga. Cesto znači i pretvoriti 
energiju u razgovor. Izraz koji nije akcija i 
učenje istovjetan je praznoj riječi. Na isti 
način, potraga "informacija" općenito negira 
osnovnu informaciju: sadašnju volju za 
borbom. 

Suprotno od božje Riječi za koju kažu da je 
stvorila svijet, ljudskim je riječima dovoljno 
samo izraziti, sudjelovati, osnažiti. I to je već 
mnogo. Tijekom štrajka ili pobune nailazimo 
na odabire. No, ne suočavamo se s njima na 
način filozofa ili istraživača, koji kasnije 
prelazi na ocjenjivanje različitih pretpostavki 
da bi na kraju donio bez predrasuda, on misli, 
ispravan zaključak. Riječ služi nadasve 
iznošenju na svijetlo dana ono što sazrijeva u 
glavi i koherentnom odabiru boljeg puta. 

4) Zajednička volja 

Demokracija se smatra zaštitom: jamči da se 
sudionici ne koriste verbalnim ili fizičkim 
nasiljem, zato što se demokrati međusobno 
tretiraju kao jednaki. 

Ako je traženi cilj jednakost, ona neće biti 


preliminarni uvjet, već rezultat zajedničkog 
djelovanja. Pozivati se na nju gotovo uvijek 
znači da su se već uspostavili diskriminacijski 
odnosi. Kada se borbene zajednice raspadnu 
svatko se okreće samom sebi, kao da je grupa 
zbroj slobodnih odluka koje trebaju 
konvergirati, ali više niti to mogu niti išta 
odlučuju. U jednom trenutku svatko se 
počinje uspoređivati s drugim. Ono što su bile 
razlike postaju stupnjevi superiornosti i 
inferiornosti koje mjeri demokracija. Djelovati 
u ime drugih ne pretvara osobu u lidera: 
birokrat gradi svoju moć štiteći se iza mase i 
poistovjećujući se s njenim oscilacijama. 
Uvijek skroman u svojim počecima, birokrat 
negira svaku osobnu ambiciju i tvrdi da je na 
usluzi bazi, a jedan od njegovih trikova je da 
je zaista u to uvjeren. Ako ne trebamo čekati 
karizmatske lidere, ne znači da se moramo 
bojati individualnih inicijativa. 

Naravno, rijetko je pojedinac u pravu. No, 
privilegirati iz principa zajednicu dovodi nas 
do nepremostive dileme većina/manjina. 
Intuicija za iskorištavanje prilike ne rađa se 
istim ritmom u svakoj od osoba koje dijele 
jednu perspektivu. Tko misli da je moguće 
djelovati pokušava nagovoriti druge, 
raspravom u kojom postavljeni argumenti nisu 
jedna obična intelektualna vježba, a razgovor 
implicira zasigurno sukob volja. Ako 
koherentnost iziskuje konfrontaciju i slobodu, 
ne proizlazi zasigurno iz susreta na 
neutralnom terenu argumenata koji se 
međusobno toleriraju sve dok bolji ne pobjedi 
zahvaljujući logičkoj superiornosti. 

5) Svi su ZA poštivanje odluka... 

Osim kad se misli da odluka nije dobra. Za 
početak, koja odluka? 1914. - 15., za 
njemački SDP, Spartakus i druge Ijevičarske 
grupe, poštivati odluku široke većine bilo bi 
značilo odustati od antiratne akcije i borbe 
protiv njemačke države. Stranački aparat 
borio se protiv internacionalista u ime općeg 
glasa (kojeg je baza odobrila) 
parlamentarnog dijela socijalista, te u ime 
odgovornih koje je stranka propisno izabrala i 
sindikata odlučnih podržati ratne napore. 
Čemu ostati vjeran? Prihvatiti rat kao što je to 
učinila, u kolovozu 1 914., ogromna većina 
socijalista, u Njemačkoj i drugdje? Ili 
prethodnim međunarodnim rezolucijama koje 
su obećavale da će se na početak rata u 
Europi odgovoriti ustaničkim akcijama u svim 
zaraćenim zemljama? 

Nakon prvog štrajka (i okupacije) u tvornici 
Peugeot Sochaux, započetog 20. svibnja 
1 968., uslijedio je nastavak rada izglasan 
velikom većinom zaposlenika 10. lipnja, 
nakon čega je, međutim, tvornicu okupirala 
jedna manjina štrajkaša. Kad je ujutro 1 1. 
policija nasilno intervenirala protiv štrajkaša, 
grupe ne-štrajkaša, koji su stizali 
automobilima da ponovno započnu s radom, 
ujedinili su se s ovim prvima u borbu protiv 
redarstvenika. U sukobima su poginula dva 
radnika. Sirile su se glasine o ustanicima koji 
su se koristili lovačkim puškama i o nekoliko 
mrtvih policajaca, koje su navodno vlasti 
držale u tajnosti. Istinite ili lažne, slične 
glasine svjedoče o stupnju nasilja u sukobima 
i o načinu na koji su doživljeni: kao 
neposredan sukob s državom. 

I tako, nakon što su izglasali kraj štrajka, ne 

samo da se veliki broj radnika nije vratio 
poslu, već su se i pridružili ekstremistima, koji 
su dotada bili ostali izolirani: prva okupacija 
uspjela je mobilizirati samo tisuću osoba na 
sveukupno 30.000 zaposlenih, od kojih su 
3.000 bili članovi sindikata. Možemo govoriti 
o nedovoljnoj razini demokracije na 
skupovima, kojima je manipulirao CGT, 
održanim pod pritiskom medija i pod 
prijetnjom sveprisutne policije. No, tako 
masovno proturječiti vlastitom izboru i 
izostanak okupljanja u propisanom obliku da 
bi se donijela odluka, dokazuje da prostor- 
vrijeme glasovanja nije nikada ni primarni ni 
odlučujući, kao što to zahtjeva demokratski 
princip. 

Ispitivanje gore navedenih pet načela 
direktne demokracije dokazuje nadasve da se 
mnogi postupci i događaji, po nama pozitivni, 
odviju zanemarujući ove principe, čak i u 
suprotnosti s njima; usto, da njihova primjena 
ne može spriječiti makinacije, pritiske i 
manipulacije koje bi trebali onemogućiti. 

Ova su načela neefikasna. 

Tajna demokracije 

Pristaša direktne demokracije zagovara, 
dakako, navedene kriterije, ali niti traži niti 
očekuje da budu primijenjeni, pojedinačno ili 
sveukupno. Niti opovrgava većinu gore 
navedenih argumenata. Jednostavno 
odgovara da se demokratske norme ne mogu 
smatrati apsolutnima. Bitan je duh -tvrdi - 
namjera, princip, zanos, pokret... "jer slovo 
ubija, a Duh oživljuje" (Druga poslanica 
Korinćanima, 3:6), i "ako li vas Duh vodi, 
niste pod Zakonom" (Poslanica Galaćanima, 
5:18). 

Čitava se demokracija temelji na ovoj igri 


između slova i duha, između Zakona i Duha. 
Za Pavla izTarza nije bilo kontradikcije. No, 
postoji za demokraciju, zato što traži formalna 
pravila za najbolje moguće zajedničko 
djelovanje i življenje. Ona je po svojoj prirodi 
proizvoditelj prava, ponekad usmenog, 
najčešće pisanog. Ako samo i privremeno 
ostavimo po strani formalizam koji je 
obilježava, ona sama proturječi vlastitoj 
definiciji i vlastitom opravdanju. 

Demokracija nije ad hoc upravljanje 
društvenim životom. Ne temelji se na 
sposobnosti bratskih ljudskih odnosa, koji nisu 
konkurentski i tržišni, a u stanju su stvoriti 
odgovarajuće oblike organizacije. 
Demokracija čini baš suprotno: kreće od 
procedura i institucija koje predstavlja kao 
preliminarne uvjete. Tvrdi da je politička 
organizacija osnova društva. Međutim, kad 
iskustvo dokaže da njihove norme više ne 
djeluju, demokrati nam kažu da se može i bez 
njih, a i da moramo. Demokracija služi 
rješavanju sukoba, ali kad su preteški 
odustaje. Iznenadna upotreba pragmatizma 
otkriva istovremeno nedostatak intelektualne 
logike i značajnu povijesnu logiku. Splet slova 
i duha je proturječje, koji ipak demokratske 
vođe, desnice i ljevice, obično koriste. Znaju 
da demokracija mora biti ukinuta u kritičnim 
trenucima. Djelomično ukinuta, kad su 
francuske vlade prije 1939. uvele "republičku 
diktaturu" dekreta-zakona, kad se Velika 
Britanija borila protiv IRA-e, jučer u 
kolonijama a danas pomalo svugdje naspram 
"terorizma", ili pri gušenju štrajkova koji 
predugo traju. Ponekad potpuno ukinuta, kad 
je u Alžiru vojska poništila prve 
parlamentarne izbore 1991. na kojima su 
pobijedili islamisti i preuzela vlast uz punu 
podršku zapadnih zemalja. 


Demokracija i diktatura nisu u kontrastu kao 
bijelo i crno: razlikuju se nizom gradacija. Da 
se u Italiji 1 969.-77. dokazalo da uobičajeni 
parlamentarni i ministarski mehanizmi nisu 
dovoljni za upravljanje zemljom, "strategija 
napetosti" bila bi prvi korak prijelaza u 
izvanredno stanje, najprije civilno, a zatim 
vojno u slučaju potrebe. Pripadnik građanstva 
se nimalo ne koleba kad treba privremeno 
postati diktator... u dugoročnom interesu 
demokracije: "nema demokracije za 
neprijatelje demokracije". Budući da je 
minorno zlo, demokraciji je ponekad dužnost 
prekinuti demokratičnost da bi se izbjeglo 
veće zlo. 

Demokracija ima dvostruku tajnu: u prvom 
redu funkcionira samo u onoj mjeri koliko 
društvo ostaje demokratsko; usprkos tomu, ova 
tautologija nije toliko strašna zato što je 
predvidljiva i u dva protekla stoljeća 
građanske su je vlasti naučile koristiti. Na 
suprotnoj su pak strani subverzivni, koji 
ozbiljno shvaćaju demokraciju i koji bi željeli 
da se stalno podudara sa svojom definicijom, 
to jest da bude direktna i autentična, ali ne 
shvaćaju da je takvo protuslovlje samo 
zamka: vide u demokraciji izvor kolektivne 
slobode, iako neće nikad do njega stići 
putem sistema koji nije za to stvoren. 
Demokracija je preliminarna potraga za 
najboljim formalnim kriterijem. Pretvoriti 
direktnu demokraciju u prioritet, ne jamči da 
će to i zaista biti. Ono što je pozitivno u 
demokraciji ne može (ako se želi održati riječ) 
ona sama proizvesti. 

Naslov izvornika: Alla lettera D..."Machete", 
br. 4, 7/2009, Italija (s talijanskog prevela: 
Erika Preden) 

Nakon prošlosti koju ne možemo zanemariti, nužna je analiza onoga što smo nasljedili i gdje želimo ići 


Anarhizam nakon ljevice 



I dalje postoji velik broj anarhista koji se 
nastavlju identificirati s političkom ljevicom, 
na ovaj ili onaj način. Ali sve je više onih koji 
su spremni odbaciti više nego teško breme 
vezano uz Ijevičarsku tradiciju. Dobar dio 
ovih razmatranja posvećen je započinjanju 
novog istraživanja onoga što je u pitanju 
kada se promišlja je li identificiranje sa 
političkom ljevicom donijelo bilo kakvu korist 
anarhistima. 

Najveći dio svog postojanja, tijekom otprilike 
posljednjih nekoliko stoljeća, anarhisti, 
teoretičari, grupe i pokreti redovno su 
predstavljali manjinu u raznolikom svijetu 
potencijalnih revolucionara na ljevici. U 
većini svjetskih ustanaka i revolucija tijekom 
tog razdoblja - onih koji su imali bilo kakvu 
hitniju trajnost svojih pobjeda - autoritarni 
pobunjenici bili su najčešće u većini među 
aktivnim revolucionarima. Cak i onda kad to 
nisu bili, često su stjecali nadmoć na različite 
načine. Bez obzira jesu li bili liberali, 
socijaldemokrati, nacionalisti, socijalisti ili 
komunisti, ostali su dio većinske struje unutar 
političke ljevice koja je nedvosmisleno bila 
posvećena spektru autoritarnih pozicija. 
Zajedno sa zadivljujućom posvećenošću 
idealima poput pravde i jednakosti, ova 
većinska struja favorizira hijerarhijske 
organizacije, profesionalno vodstvo (i, vrlo 
često, kult vođe), dogmatske ideologije 
(posebice primjetno u raznim marksističkim 
varijantama), dvolični moralizam, kao i opći 
prezir prema društvenoj slobodi i zbiljskim 
nehijerarhijskim zajednicama. 

Posebice nakon izbacivanja iz Prve 
Internacionale, anarhisti su se našli pred 


teškim izborom. Ako su negdje unutar ljevice 
mogli predstavljati kritiku, to je bilo samo na 
njenim marginama. Druga mogućnost je bila 
potpuno odbacivanje većinske suprotstavljene 
kulture i rizik da budu izolirani i ignorirani. 
Budući da su mnogi, pa možemo reći i gotovo 
svi anarhistički aktivisti došli sa ljevice nakon 
razočaranja njenom autoritativnom kulturom, 
priljepljivanje njenim rubovima i prihvaćanje 
njenih tema u više slobodarskom smjeru 
predstavljalo je stalan mamac. 
Anarhosindikalizam je možda najbolji primjer 
takve vrste Ijevičarskog anarhizma. On je 
omogućio anarhistima da koriste Ijevičarske 
ideologije i metode u korist Ijevičarske vizije 
društvene pravde, ali sa istovremenom 
posvećenošću anarhističkim idejama poput 
direktne akcije, samoupravljanja i određene 
(vrlo ograničene) slobodarske kulturološke 
vrijednosti. Ljevičarski ekološki anarhizam 
Murraya Bookchina, bez obzira svrstali ga pod 
slobodarski municipalizam ili socijalnu 
ekologiju, je još jedan primjer. Karakterizira 
ga konstantan neuspjeh da se negdje 
ukorijeni, čak i u svom omiljenom području - 
politici zelenih. Još jedan primjer, najmanje 
vidljiv (i najbrojniji?) od svih vrsta Ijevičarskog 
anarhizma, izbor je velikog broja anarhista da 
se "zabiju" u Ijevičarske organizacije koje 
imaju malo, ili nikakve, veze s bilo kakvim 
slobodarskim vrijednostima, jednostavno zbog 
toga jer ne nalaze mogućnost direktnog rada 
s drugim anarhistima (koji su najčešće na 
sličan način skriveni, utopljeni u druge 
Ijevičarske organizacije). 

Možda je baš sad, kad se ruševine političke 
ljevice još više raspadaju, vrijeme za 
anarhiste da razmisle o masovnom izlasku iz 


njene sve slabije sjene. Zapravo, ako se 
anarhisti dovoljno odvoje od nebrojenih 
neuspjeha, čistki i "izdaja" Ijevičarstva, još 
uvijek postoji mogućnost da će napokon stati 
na svoje noge. 

Uz samodefiniranje vlastitim terminima, 
anarhisti mogu još jednom inspirirati novu 
generaciju pobunjenika, koji će možda ovaj 
put biti manje voljni kompromitirati svoju 
borbu u pokušajima da očuvaju zajednički 
front s ljevicom koja se tijekom povijesti 
protivila stvaranju slobodnih zajednica gdje 
god su se pojavile. Dokazi su nepobitni. 
Slobodarskim revolucionarima bilo koje vrste 
konstantno je zabranjivano pojavljivanje u 
većini Ijevičarskih organizacija (od raskola u 
Internacionali, pa nadalje), ušutkivani su u 
mnogim Ijevičarskim organizacijama u koje 
im je bio dopušten ulazak (primjerce, 
anarhoboljševici), proganjani su, zatvarani, 
ubijani ili mučeni od strane svih ljevičara koji 
su došli do potrebne političke moći ili 
organizacijskih mogućnosti da to učine 
(postoje nebrojeni primjeri iz povijesti, ali i 
sadašnjosti). 

Zašto je postoji tako duga povijest sukoba i 
neprijateljstava između anarhista i ljevičara? 
Zbog toga jer su u njihovim kritikama i 
praksama sadržane dvije u osnovi različite 
vizije društvene promjene (iako svaka grupa 
ili pokret uvijek sadrži kontradiktorne 
elemente). Jednostavno govoreći, anarhisti - 
posebice anarhisti koji se najmanje 
identificiraju sa ljevicom - najčešće se 
uključuju u djelovanje koje odbija postaviti se 
kao političko vodstvo izdvojeno od društva, 
odbija hijerarhiju i manipulaciju koje su 
neizbježne u izgradnji masovnih organizacija, 
i odbacuje hegemoniju bilo koje dogmatične 
ideologije. Ljevica se, s druge strane, 
najčešće angažirala na način da stvori 
zamjensku predstavničku praksu u kojoj su 
masovne organizacije podređene elitističkom 
vodstvu intelektualnih ideologa i 
oportunističkih političara. U takvoj praksi 
partija sebe postavlja kao zamjenu za 
masovan pokret, a partijsko vodstvo postavlja 
sebe kao zamjenu za partiju. U stvarnosti, 
glavna uloga ljevice kroz povijest bila je 
preokrenuti svaku društvenu borbu sposobnu 
da se direktno usprotivi kapitalu i državi, tako 
da je, u najboljem slučaju, postignuta samo 
umjetna zamjena za pobjedu, uvijek 
prikrivajući javnu tajnu o nastavljanju 
akumulacije kapitala, nadničarskog ropstva, i 
hijerarhijske, državne politike kao i dotada, 
ali pod lažnom retorikom otpora i revolucije, 
slobode i socijalne pravde. 

Pitanje je, dakle, mogu li anarhisti postići više 
izvan ljevice, iz pozicije otvorene i 
beskompromisne kritike, od onog što su 
djelujući unutar nje uspjeli postići oni koji su 
odlučili ostati u njenim okvirima? 

Jason McQuinn 



Tekst na zidu: Radnici ne glasaju, FAI 


I. Bez zastupnika, bez birača. 

Već smo toliko puto, što na našim 
predavanjima, a što u našim novinama i 
pamfletima, odgovorali i dokazivali do 
iznemoglosti zašto mi anarhisti ne 
trebamo biti ni birači niti zastupnici. 
Usprkos tomu, stare predrasude kojima 
se mažu oči velikog dijela radnika, što je 
podlo umijeće politikanata svih vrsta, 
uvijek nas prisiljavaju da se branimo od 
napada, ponekad bezazlenih, a 
ponekad malodušnih i beznačajnih. Na 
taj način, istraživanjima zavedenih ljudi i 
spletkara, žele umanjivati našu 
propagandu kako se izborno stado ne bi 
otelo njihovoj kontroli, jer im je potrebno 
da bi se popeli širokim i raskošnim 
stepenicama moći. 

A glavni razlog zašto se ti ljudi toliko 
trude, petljaju, korumpiraju, zastrašuju, 
je da bi se domogli povlaštenog mjesta 
zakonodavaca, na kojem više ne moraju 
provoditi volju svojih birača, već mogu 
nametati svoju volju, koristiti resurse i 
djelovanje naroda za svoju dobrobit i 
dobrobit klase kojoj pripadaju. 

To je stara i očita istina koja se svakim 
danom nanovo potvrđuje. Nitko ne bi 
stremio moći kada moć ne bi 
omogućavala prednosti, moralne. 


političke i ekonomske povlastice. Dakle, 
moć je sama po sebi nepravedna i 
pokvarena. Osim ovog osnovnog 
objašnjenja, koje ne može promaći ni 
najdobroćudnijim promatračima, 
trebamo pronaći druga, još važnija, i 
upravo ona koji nas čine gorljivim 
zagovaračima apstinencije na 
parlamentarnim i lokalnim izborima. 

Naš se stav i razlozi zbog kojih 
primjenjujemo takav način djelovanja 
bitno razlikuju od ostalih opcija koje 
prihvaćaju apstinenciju, bilo one 
revolucionarne ili reakcionarne, kao 
primjerice Mazzinijevi pristaše i 
nepopustljivi klerici. Nismo apstinenti 
zbog neke odluke koje smo donijeli već 
prije ili zbog toga što vlast nije 
demokratska i republikanska ili nije 
crkvena ili papinska, već je buržujska i 
monarhistička, već zbog toga što se mi 
protivimo svakom obliku izabrane vlasti 
jer svaka izabrana vlast predstavlja 
nametanje, nasilje, nepravdu. 

Smatramo da društvena zla nestaju 
uklanjanjem uzroka koji ih stvaraju, što 
znači da se protivimo državi, u bilo 
kojem obliku, jer predstavlja tiranina koji 
visi građanima nad glavom, velikog 
parazita s tisuću pipaca koji sve prisvaja, 
sve grabi bez da išta daje. Smatramo da 


prihvaćanjem da drugi misle, uče, 
djeluju za nas, osuđujemo same sebe na 
ne djelovanje, odričemo se naše 
samostalnosti, a naš se pokretački duh 
ne može više razvijati, ni u misaonom ni 
u praktičnom smislu. 

Čovjek, odnosno narod je jak, sposoban 
da se djelotvorno suoči sa životnom 
borbom i stvarno uspjeva prebroditi 
teškoće na koje nailazi, zahvaljujući 
svojem osjećaju za samostalnošću i 
pokretačkim duhom. 

Suprotno tomu, izborna taktika 
navikava ljude i narode na pasivnost, sve 
se svodi na izbor predstavnika, na 
koncentriranju vlasti u ruke malog broja 
ljudi, a time i budućnost cijele nacije. Mi 
anarhisti uvjereni smo da maksimalna 
samostalnost pojedinca, odnosno 
svakog ljudskog kolektiva, je prijeko 
potreban uvjet za brzi razvoj i rast svake 
vrste djelovanja te uklanjanje 
parazitiranja nametljive i štetne 
birokracije. 

Čovjeku se ne smije dati mogućnost da 
postane gospodar drugom čovjeku; ne 
smije mu se pružiti i nanovo pružati vlast 
zbog koje će onda svi snositi štetne 
posljedice te trpjeti greške i nepravde 
koje se čine u ime moći koju smo sami 
odabrali. Vlast, po svojoj prirodi, mora 

razviti dva velika zla kako bi paralizirala 
cijeli narod, a to su centralizacija i 
birokracija. Pomisliti i ustvrditi da se u 
Rimu moraju raspraviti, prihvatiti i davati 
naredbe, uređivati odnosi i interesi koji 
se odnose na kolektive koji žive u Milanu, 
Torinu Palermu itd. je u potpunosti 
pogrešno. 

Svi, čak i u najtežim uvjetima, mogli su 
svjedočiti velikom porazu države. To što 
se uspostavlja, kako tvrde njegovi 
pobornici, da bi se zaštitili interesi 
kolektiva kojima se treba upravljati, uz 
što veći potencijal, što manji utrošak 
energije i skupom namjera, samo je 
zaslužilo kritiku i opće negodovanje, jer 
umjesto da otklanja zla, ograničava 
štete pomoću brzih mjera, dokazalo je 
njegovu nemarnost te nesnosnu sporost 
zbog zastrašujuće birokratske 
mašinerije. Logika događaja dokazuje 
da se ne smije podupirati stvaranje 
institucija čiji predstavnici predstavljaju 
najveće zlo koje nam se može dogoditi. 
Svatko može usporediti djelovanje 
države, čije predstavnici i izvršitelji 
moraju uvijek čekati njezine naredbe i u 
najgorim situacijama, s izvanrednim 
rezultatom koji pruža individualna i 
kolektivna inicijativa, i odmah će se 
uvidjeti istina koju mi već godinama 
širimo i koju zovu utopija, samo zato jer 
je prevelika i jer nameće radikalne 
promjene sadašnjih uvjeta. Svi moraju 
shvatiti da narodi, umjesto nepotrebne i 
glomazne državne mašinerije, za vlastito 
blagostanje trebaju uništiti sve države, 
bilo one demokratske ili reakcionarne, 
kako bi što prije mogli uspostaviti brze 
odnose razmjene, neposredne i 
promjenljive, ovisne o potrebama i 
inovacijama koje se uvode u 
umjetnostima, znanosti i industriji. 

Države u svim zemljama svijeta samo 
sprječavaju indivudalni razvoj i 
uništavaju tuđi trud i zato se moramo 
boriti protiv njih, a ne pomoći im, moraju 
se srušiti, a ne promijeniti. 


Zato, radniče, kada će oni koji streme 
tome da monopoliziraju sve, sipati 
sofizme iz rukava i koristiti se slatkim 
riječima koje njihove licemjerne duše 
mogu lako pronaći, sjeti se da ti ne 
moraš sudjelovati u stvaranju države, ti 
ne moraš sudjelovati u izboru ljudi koji 
će je personificirati, ti, ako želiš da 
pobjedi sloboda i pravda, ne smiješ biti 
ni zastupnik ni birač. 

II . Iluzije društvenog zakonodavstva 

Republikanci, socijalisti i svi oni koji 
imaju povjerenja u društveno 
zakonodavstvo vjeruju da koriste glavni 
argument protiv nas kada kažu nama, 
kada kažu radnicima da je potrebno da 
razvlaštena klasa ima u parlamentu - ta 
buržujska institucija - svoje direktne 
predstavnike, svoje zastupnike koji će u 
sivilu onog okružja unijeti glas prosvjeda 
i muka siromašnih lutalica u poljima, 
rudnicima i tvornicama. 

"Malo nas je, govore demokratski 
politikanti, jer ne postoji univerzalno 
pravo glasa, moćno oružje kojeg se 
buržoazija boji. Pomozite nam da 
postignemo ovo pravo za sve građane, 
sve radnike i napravit ćemo veliki korak 
prema društvenom oslobođenju." 

Na stranu s primjerima koji bi se mogli 
navesti o zemljama u kojima pravo glasa 
ima više ljudi nego u Italiji; na stranu s 
nesigurnim rezultatima koji bi se mogli 
dobiti kad bi se cijela bezglava gomila, 
poput stada ovaca, uputila na birališta 
da obavi svoju građansku dužnost!!!; na 
stranu s moralnim razlozima 
spomenutim u prethodnom poglavlju, 
potrebno je voditi računa o neumornom 
otporu, u mnogim slučajevima i 
nasilnom, koji svaka privilegirana osoba 
zna iskoristiti protiv onih koji joj žele 
oduzeti dio privilegija, koje su lukavo i 
prevarantski nametnute velikoj većini 
proizvođača. 

Bilo je to vrijeme kada je lukavi policajac 


Giolitti Ijubovao s generalima 
talijanskoga socijalizma - u trenutku 
sramotnog zagrljaja koji bi svi htjeli 
zaboraviti i koji je čak izazvao i tajnu 
konferenciju u Bardonecchiji između 
Giolittija i budućeg ministra Filippa 
Turatija - kada su se svi hvalili uspjesima 
društvenog zakonodavstva i s 50 
milijuna koje su zaradili na proletarijatu 
u zadnjim nemirima. Stigla je surova 
stvarnost koja je rasipala prazne riječi, 
proleterski pokolji su nametnuli šutnju 
politikantima ekstremne frakcije, koji su, 
pred općim ogorčenjem radnika, morali 
naglo raskinuti sa svojim incestuoznim 
ljubavima, slijediti narod i izgubiti 
poneko biračko mjesto na Montecitoriju. 
Gak i tada, kao i u drugim prilikama, 
buržoazija, koja se ozbiljno zabrinula 
zbog brzine i raširenosti kojom je 
proletarijat proglasio opći politički 
štrajk, i shvaćajući koliko je za nju 
opasno da radnici napuste legalne 
puteve i počnu provoditi direktnu akciju, 
proganjala je vođe naroda, uperila je 
protiv njih sve svoje potplaćene novinare, 
provocirala krčmare, iznajmljivače soba, 
sitnu buržoaziju, cijelu plejadu sluga 
institucija kako bi digli svoj malodušni i 
zaglušujući glas protiv radnika, jer su se 
usudili (nažalost!), samo na koji dan, 
prosvjedovati s malo energije protiv 
sustavnih ubojstava bjednih gladnih 
ljudi, iscrpljenih žena i siromašne 
dječice. 

Cak i jadna buržoazija, koja se u mirnim 
vremenima zadovoljava da je nazivaju 
liberalnom, znala je jednakom žestinom i 
reakcionarnim kriterijima osuditi 
velikodušnost radnika, velikim bijesom 
vršiti pritisak na vođama proleterskih 
četa, protiv politikanata populističkih 
stanaka, kako bi pozvali pobunjenike na 
uobičajenu poslušnost i slijepo 
vjerovanje u društveno zakonodavstvo. 
Inteligentnija buržoazija je shvatila da 
omogućavanje izrabljivanoj klasi da 
postigne poneko službeno priznanje te 
da prihvaćanje načela društvenog 
zakonodavstva za nju ne predstavlja 
nikakvu opasnost. Ono čega se, ustvari, 
boji i od čega želi svim sredstvima 
odvratiti pozornost jest nepovjerenje u 
metode kojima se koristi zakon; ne želi 
da se unutar radničkog pokreta proširi 
metoda direktne akcije, individualne 
akcije, čiste revolucionarne akcije, jer 
jako dobro zna da bi ona obilježila 
početak njezina kraja. 

Zbog toga mi anarhisti vodimo žestoki 
rat s našim protivnicima, koji mame 
radnike iliuzijom velike (??) dobrobiti 
društvenog zakonodavstva. Siromašni, 
nagrđeni od umora, siromaštva i 
neznanja, slušaju ove projektante mirnih 
osvajanja, sve uzimaju k srcu, vjeruju da 
je dovoljno jednim člankom zakona 
omogućiti i najmanje poboljšanje koje 
će se ubrzo provoditi; uče se obožavanju 
svojih zakonodavaca kao što su antički 
kršćani obožavali svoga Krista; u 
međuvremenu vrijeme prolazi, a gladni i 

beskućnici nastavljaju biti poslušni 
strojevi za proizvodnju, radeći i dalje za 
druge u nadi da će, zahvaljujući radu 
društvenog zakonodavstva, ugledati 
simbolično i opjevano 
sunce...budućnosti koja će donijeti 
blagostanje i pravdu za sve. 

Usmjereni na krivu stazu, započinju 
jalova gibanja koja ne donose, niti 
mogu dati ikakav praktični rezultat, 
malo se povode za jednim, malo za 
drugim politikantskim smutljivcem; traže 
koji novčić više za svoje plaće; nadaju se 
da će im ovo povećanje donijeti veće 
blagostanje, dok ne shvate da se krutim 
zakonom plaća, koji proizlazi iz 
aktualnog sustava političke ekonomije, 
utječu na lukavo povećanje općih 
životnih troškova, davajući prednost 
eksploatatorima, dok oni ostaju jadnici 
lišeni nasljedstva, koji trebaju sve plaćati 
i trpiti. 

Sve dok privatno vlasništvo ostane 
snažan princip, i plaća će predstavljati 
kompenzaciju za ljudski rad; sve dok 
financijska načela budu prepuštena 
posjednicima bogatstva i prisvajačima 
svih proizvoda, oni će ostati 
slavodobitnici moći, saveznici, štićenici i 
nadahnuće Države i Crkve, a radnicima 
će, unatoč prividnim popuštanjima i 
poboljšanjima, ostati samo onoliko 
koliko im je potrebno da ne umru od 
gladi. Debeli i tužni heroji zlata 
popuštaju samo kada su na to prisiljeni. 
Svi oni ljudi koji su u zabludi i zavaravaju 
druge da mogu postići ravnotežu 
kapitala i rada, ne bi mogli više naštetiti 
interesima siromašnih od onoga što im 
već štete. 

Osjeća se duboko gnušanje gledajući 
sve ljude koji bi se željeli prikazati kao 
iskreni i vidoviti, koji bi željeli zaboraviti 
temeljna pitanja socijalnog problema i, 
za ljubav jednog bezvrijednog odbora na 
lokalnim izborima ili u parlamentu, 
prigušiti mladenačku strast, ugušiti svaki 
velikodušni poticaj; a da bi se osjećali 
prihvaćenima od svih birača različitih 
političkih i socijalnih kategorija 
izglađuju sve oštre uglove svojih misli, i 
uistinu se trude da budu neshvatljivi i 
prihvatljivi bezobličnoj masi koja ne zna 
misliti, niti se želi naprezati da shvati. 

Još veće gnušanje izazivaju oni mladi 
koji govore da pripadaju redovima 
avangardnog socijalizma, kada 
preuzimaju aktivnu ulogu u hibridnim 
suživotima i muče se u potrazi za bilo 
kojim kandidatom, koji bi se potrudio 
dati poneko sitno obećanje i 
beznačajnu izjavu nesigurne vjere. Ne, u 
tom slučaju bolje je zakloniti se u šutnji 
ako se ne zna ili se ne želi probuditi 
uspavani duh naroda. Ako oni ne žele 
biti pokretači gorućih istina, ako ne žele 
biti borbeni ratnici protiv sadašnjih zlih 
institucija i podmićenih ljudi i ljudi koji 
podmićuju, neka bar ne sudjeluju u 
intrigama, neka napuste narod samom 
sebi umjesto da ga varaju i vuku u neka 
kriva rješenja koji ga udaljavaju od 


uznemirujućeg socijalnog problema. 

Ako vole svoj narod, ako ga žele 
obrazovati, ohrabriti i savjetovati, oni 
trebaju biti s 

narodom i u narodu. U tome će nalaziti 
uvijek novu hrabost i izbjeći će opasnost 
da 

postanu razboriti dresirani majmuni 
nacionalnog cirkusa. 

III . Što činiti? 

Nakon svega izloženog, imam osjećaj 
kao da me sa svih strana salijeću s 
pitanjem: Pa što nam je činiti? Ja 
odgovaram jednom riječju: revolucija. 

Ta opća slabost koja se zaoštrava kod 
svih radnika - bili oni fizički radnici, 
njegovatelji duha ili plodonosnog uma - 
proširena je i na druge manje moćne i 
privilegirane kategorije, koje se trude, na 
sve moguće načine, da ih životna borba 
ne svlada u potpunosti. Takva, gotovo 
opća, nevolja predstavlja prva 
podrhtavanja tla na dijelovima gdje se 
još nije u potpunosti namjestilo, a 
namještavanje će se dogoditi nakon 
velikog podrhtavanja, nakon strašnog 
potresa. I sama nas priroda uči da ne 
možemo radnikalno promijeniti 
društveno-ekonomske odnose ukoliko ne 
poduzmemo revolucionarni čin, krajnji 
čin koji treba upotpuniti, odnosno 
pokrenuti revoluciju koja se već dogodila 
u našim mislima. Sve ostalo je isprazna 
retorika, odnosno besramna laž. 
Trenutna pobjeda, rješenje dnevnog 
problema, zakonsko prihvaćanje prava 
koja drugi trebaju omogućiti; 
čekanje vlastitog blagostanja u tuđem 
znanju, poštenju, djelovanju samo 
predstavlja privremenu pomoć, odgodu, 
obmanu, mistifikaciju. 

Revolucija nije hir, nije izopačenost, nije 
pakost, nego potreba. 

Svaki čovjek mora biti u mogućnosti 
živjei na zemlji onako kako on želi, mora 
osjećati potpunu slobodu u djelovanju i 
mišljenju, pojedinac se ne smije 
nametnuti kolektivu, kao što se kolektiv 


ne smije nametnuti pojedincu, a to se 
može ostvariti samo pobjedom velike 
revolucije koja će nas izjednačiti i 
osloboditi nas od svih nepravdi, 
svekolike bijede i robovanja. Samo tada 
će se početi uspostavljati prava 
društvena ravnoteža, koja će omogućiti 
da svaki pojedinac proživljava svoj novi 
hrabri život, jer će svatko biti odgojen po 
načelu djelovanja i slobodne inicijative. 
Kako sam već napisao u jednom 
drugom dijelu ovog skromnog rada, 
same potrebe će regulirati aktivnosti, 
inicijative, proizvodnju i razmjenu 
dobara. 

Ali i revolucionari i anarhisti moraju 
shvatiti jednostavno da revolucija nije 
razbijanje jednog stakla, glupo 
suprotstvaljanje policiji kad si pijan, već 
je stalno djelovanje, koje se svjesno buni 
protiv svih nepravdi, protiv svih sadašnjih 
ekonomskih i političkih shvaćanja. 
Potrebno je dokinuti sadašnji društveni 
poredak, oduzeti mu njegove branitelje i 
pomoćnike, ne smijemo dopustiti da nas 
obuzme ni moralno ni ekonomski, ne 
smijemo mu dati snage, već kopati 
ponor u koji će pasti. 

A vi, radnici u poljima i tvornicama, iako 
šijete i žanjete plod vašeg rada, morate 
predati sve onima koji ništa ne 
proizvode, vi koji radite automobile, 
kuće, namještaj, odjeću, predmete za 
ljepotu i umjetnost morate uvijek biti 
vrijedni, uvijek robovi, uvijek heloti, 
shvatite nas već jednom, slušajte naše 
savjete, počnite se udaljavati od crkve, 
države i čete politikanata, i ujedinite se s 
našim pobunjeničkim falangama, koje 
se bore za pobjedu potpunog ljudskog 
oslobođenja, za pobjedu ideala koji 
toliko ulijeva strah i toliko ga se blati, a 
to je veliki ideal anarhije. 

Pasquale Binazzi 
La Spezia , 1909. 

Naslov originala: Pasquale Binazzi (1873. - 

1 944.) Perche non votiamo 

Preveli s talijanskog: Dario Vošten i Vida 

Papić 

Ujedinjeni otok apsinta (UOA) ili kako je običan komad papira postao vrijednost 

Nemam namjeru donositi zaključke umjesto 
tebe. 

Samo ću ti ispričati priču pa ti zaključi. 
Objasnit ću ti kako funkcionira financijski 
sustav i zašto smo u krizi. 

— Pretpostavimo da smo - ja, ti i Ivan Kovač 

— letjeli zrakoplovom preko Tihog oceana. 
Putem smo se napili apsinta. 

Potrgali smo vrata od WC-a. 

Zbog toga su nas izbacili u more kroz izlaz za 
nuždu. 

— Na svu sreću, u blizini mjesta našeg pada 
bio je mali bezimeni polinezijski otok. 

Nakon što nas je more izbacilo na obalu, 
vijećali smo i odlučili proglasiti ovaj otok 
novom državom: Ujedinjeni otok apsinta 
(UOA). 

— Kada su nas izbacili iz zrakoplova, naša 
prtljaga, naravno, nije slijedila za nama. 
Tako su sada naša jedina materijalna 
imovina vrata od WC-a, koja si ti uspio 
zadržati sa sobom. 

I unatoč apsintu, dokazao si da si 
najđtedljiviji - imađ ti 00 sa sobom u 
novčaniku. 

Ovo je naša ekonomija. Imamo jedinu 
imovinu u nekretninama - vrata, vrijedna 
Li 00. 

Sa tvojih Li 00 naša ukupna nacionalna 
imovina iznosi t200. 

Kada smo se otrijeznili, odlučili smo da je 
nužno nekako se smjestiti. 

Kao najbrži od nos pokazao se Ivan Kovač. 
On je radišan čovjek: ne može samo ležati i 
ništa ne činiti. 

On izjavljuje da je stvorio banku koja je 
spremna uzeti naš novac uz 3% kamata. 

Ti si mu dao ti 00 i on je to zapisao u svoju 
bilježnicu pod stavkom «Potraživanja -> 
Dugovanja«. 


Ali ja, koji sam trođio svoje vrijeme učeći o 
financijskom svijetu, znam kako se domoći i 
tih ti 00 i vrata. 

Ja ti predlažem da pozajmim od tebe ti 00 uz 
5% godišnje kamate. 

Istrgnem stranicu iz svoje bilježnice i na njoj 
napišem, «Obveznica od ti 00 uz 5% godišnje 
kamate«. 

Misliš da ti se posrećilo. 

Ti podigneš svoj novac iz banke Ivana 
Kovača i pozajmiš mi ga u zamjenu za moju 
Obveznicu. 

Ja uzmem tvojih ti 00 i polofim ih u banku 
Ivana Kovača. 

Očito je došlo vrijeme da zastanemo na 
trenutak, odemo protresti palmu da dođemo 
do nekoliko kokosovih oraha ili odemo roniti 
da uhvatimo kojeg raka ili smislimo što ćemo 
jesti sutra. 

Ako tako misliš onda me ne poznaješ dobro! 
Hodajući otokom, 50 koraka prema sjeveru i 
natrag, smislio sam genijalnu financijsku 
shemu! 

Prilazim ti i govorim kako možeš zaraditi 
dodatnih 1 % godišnje ni iz čega. 

Sve što trebaš učiniti jest pozajmiti novac iz 
Kovačeve banke uz kamatnu stopu od 4% i 
kupiti od mene još jednu obveznicu uz 5% 
godišnje kamate. Jednostavno!!! U redu? 

Ja napišem na stranici svoje bilježnice drugu 
Obveznicu od ti 00 mahnem ti njome ispred 
nosa. 

Ti ne moraš razmišljati dulje od sekunde. 
Otrčiđ do banke i pozajmiđ ti 00 na temelju 
jamstva moje prve Obveznice od ti 00. 

Novac je tamo: Ja sam ga tamo stavio kao 
polog. 

Ti mi predaš pozajmljenih ti 00 i sakriješ 
drugu Obveznicu u svoj novčanik. 

Sada imaš t200 u mojim Obveznicama: prva 


je u banci Ivana Kovača, a druga je u tvom 
novčaniku. 

Ja vratim ti 00 u Kovačevu banku kao polog i 
sada imam t200 u banci. 

Misliš li da ću stati? 

Nadaj se! Već sam napisao treću obveznicu 
za tebe... 

Navečer, nakon što sam istrgnuo sve listove iz 
svoje bilježnice Obveznica, imamo sljedeći 
prizor: Ti imađ protuvrijednost od t5000 u 
mojim obveznicama, dok ja imam t5000 
položenih u banku Ivana Kovača. 

Sad je, osjećam to, pravo vrijeme da nabavim 
tvoja vrata! 

Predlažem da ih kupim od tebe za ti 00. 

Ali ti si mudar. 

Samo su jedna vrata i ti tražiš ti 000 za njih. 
ti 000! Koga briga? 

Ja imam t5000 u banci! Tražim banku da 
prebaci ti 000 s moga bankovnog računa na 
tvoj račun i odnesem tvoja vrata. 

Kada bi ovo naše knjigovodstvo došlo do 
osobe koja je diplomirala ekonomiju na 
Oxfordu, ona bi rekla da ekonomija UOA ima 
ti 000 vrijednu imovinu u nekretninama - 
vrata, i ti 0,000 financijske imovine u obliku 
Obveznica i Pologa. Tako se vrijednost nađe 
nacionalne imovine povećala za vide od 
2200% u jednom danu! 

Nešto manje obrazovana osoba rekla bi da 
smo mi trojica kretena, s obzirom da je sve što 
imamo jedna vrata, koja nisu povećala svoju 
vrijednost, te ti 00 u gotovini. Samo potpuni 
idioti bi proveli cijeli dan igrajući se sa 
stranicama bilježnice umjesto daskupljaju 
kokosove orahe i prave ribarske mre^e. 

Koja od ove dvije osobe je u pravu? Ti 
zaključi... ali to je sustav u kojem živimo. 

Izvor: Organise!, broj 75, prosinac 2010 

Srećko Horvat i Igor Štiks, Pravo na pobunu - uvod u anatomiju građanskog otpora, Fraktura, Zagreb 2010 


Tko nam daje pravo na pobunu? 


Pravo na pobunu bi ukratno mogli nazvati 
neformalnom kronikom studentskih prosvjeda 
i analizom društvene, političke i ekonomske 
realnosti posljednih dvadesetak godina. Kroz 
knjigu se ova dva pristupa izmjenjuju,a 
prilično je jasno da sve dolazi iz pera aktera, 
a ne promatrača, što tijekom čitanja dovodi u 
pitanje neke od iznesenih tvrdnji ili 
kategorizacija događaja. Primjerice, već u 
samom uvodu autori studentske blokade i 
prosvjede nazivaju Događajem, utvrđujući 
time njegovu povijesnu važnost, iako je sama 
knjiga objavljena gotovo u vrijeme trajanja ili 
barem odjeka tih prosvjeda. I dok je 
"nabrijavajući" govor jednog od studenata 
dok je pozivao kolege na blokadu riječima 
"mi sad stvaramo povijest" donekle razumljiv 
jer je riječ o motiviranju drugih na akciju, 
motivacija autora ostaje nejasna, osim ako je 


ne protumačimo kao potrebu da se povijesna 
važnost utvrdi samostalno, prije nego što to 
učini "netko sa strane". 

No, ako ostavimo takve detalje po strani 
(kojih ne nedostaje), riječ je o solidnoj analizi 
društvenog, ekonomskog i političkog 
konteksta u kojem se sve događa te dobrom 
pregledu strategija djelovanja koje su mediji i 
vlastodršci imali prema studentskim 
prosvjedima. No, čim knjiga zalazi u analizu i 
tumačenje samog studentskog djelovanja, sve 
odlazi u područje nekritičkog hvaljenja 
modela, poteza i strukture koju je to 
djelovanje imalo. 

Tako primjerice autori govore o plenumu kao 
univerzalnom modelu odlučivanja 
primjenjivom u svim sferama društvenog 
života, dok istovremeno zanemaruju problem 
unificiranosti tog pristupa koji nije nužno 


dobar svugdje i za svakoga. 

To nas vraća na sam podnaslov knjige koji 
utvrđuje građansku poziciju kao osnovno 
polazište pa time valjda i demokraciju kao 
"najbolje što 
imamo", jer sustav 
se smije samo 
reformirati, ali ne i 
dovoditi u pitanje. 

Zaključaknakon 
čitanja: ukoliko je 
odgovor na 
kapitalizam 
građanska pobuna 
za koju će netko 
tražiti legitimitet od 
institucija, onda smo 
definitivno osuđeni 
na propast. 




Penny Rimbaud, Shibboleth: My Revo/ting Life, AK Press, Edinburgh 1998 

V 


Život kao pobuna 


Kritički propitujući svoje izbore i stavove Penny 
nas ovom autobiografijom podsjeća da u životu 
nema ničega trajnog te upozorava da 
zasljepljeno pridržavanje dogmi i ideologija (pa 
tako i "anarhističke") pojedinca samo osakaćuje. 
Osvrćući se na svoj život, koji je započeo kao 
privilegirani pripadnik više srednje klase ali 
nastavio sasvim izvan tog svijeta, približava nam 
iskustvo dugogodišnjeg života u komuni i 
anarho-pank bendu Crass. Središnji je dio 
njegovih memoara (ponovni) opraštaj sa 
prijateljem Wallyjem Hopeom, pokretačem 
Stonehenge festivala, o čijoj je smrti pod 
nerazjašnjenim okolnostima već pisao u The Last 
ofthe Hippies (Active Distribution, 2009), ali je, 
kako kaže, iz straha prešutio mnoge stvari koje 
sada otvoreno izlaže. U Shibbolethu, osim s 


Wallyjem, vidljivo pokušava riješiti mnogo toga i 
sa samim sobom. Kroz čitav životni vijek Crassa i 
komune morali su balansirati između odbijanja 
etiketa "predvodnika" te aktivnog djelovanja i 
izražavanja, lako su mnoge inspirirali živim 
primjerom, čvrsto su se držali stava da autoriteti, 
stručnjaci i vođe ne postoje. Penny i društvo 
pokazali su da ne moraš znati ni svirati ni 
obrađivati vrt kako bi imao bend ili komunu. Ako 
nešto želiš, bitno je samo krenuti. A Shibboleth? 
U prijevodu s hebrejskog znači tok, rijeka, a izraz 
je koristilo jedno pleme kako bi provjerilo je li 
netko njihov pripadnik ili neprijatelj - po 
karakterističnom načinu izgovora te riječi. I danas 
označava način govora ili ponašanja kojim se 
nekoga identificira kao pripadnika određene 
skupine. Provjerava li Pennysebe ili nas? 


Suart Christe, Granny Mode Me an Anarchist, Scribner, 2005 


Zbog bake sam postao 
anarhist 

1 964. godine Stuart Christie je uhićen u Madridu i optužen za pokušaj ubojstva generala 
Franca te tako postao "najpoznatiji" britanski anarhist. Njegova autobigrafija nam donosi 
pogled na odrastanje u siromašnoj četvrti Glasgowa, religijsku i klasnu segregiranost, a naravno 
i tadašnje životne prilike. Christie se već od rane mladosti aktivira na političkom polju kroz 
razne grupacije dok jednog momenta 1963. simboličkim deranjem iskaznice laburističke 
stranke odlučuje da je anarhizam ipak njemu najbliži i jedino efikasno oružje u borbi protiv 
sistema. Tu se njegova priča razvija u raznim smjerovima i daje odličan presjek anarhizma u 
engleskoj od 60-ih do 80-ih, od 1 st of may group i Angry Brigadea, do raznih pojedinaca 
tadašnje anarhističke scene kao i grupa i taktika britanske policije koje su korištene protiv njih. 
Zbog sumnje da je član Angry brigadea je između ostalog uhićen 1 972., ali i pušten nakon 
senzacionalističkog i od strane žutog tiska napuhanog suđenja. 

Nakon godina španjolskih zatvora, te mnogih problema sa britanskim vlastima Christie ne gubi 
ni na trenutak britkost rasuđivanja, kao ni smisao za humor i upravo je to ono što ovu knjigu čini 
iznimno čitkom, a ne samo korisnom zbog velikog broja informacija koja će zanimati svakog 
zainteresiranog za povijest britanskog anarhizma. 


granny 

Mi ta 

made me an 

i«* IIuT|MT*»t « • zm* fffurtc*. Muti JUHI MHlOTT 

anarchist 



stuart christie 

U ime kapitalističkog rasta razni developeriV.ms\\e sve metode kako bi osigurali nastavak svojih skupih projekata 


Aktivistkinja Pokreta podstanara pronađena mrtva 


Jedna od najaktivnijih članica Pokreta 
podstanara, Jolanta Brzeska, pronađena mrtva 
u šumi. Tijelo joj je bilo spaljeno do 
neprepoznatljivosti i nije potpuno jasno je li bila 
živa ili mrtva u trenutku kada se to dogodilo. Jola 
je imala 64 godine. Bila je jedan od osnivača 
Udruge Varšavskih podstanara, dobar govornik 
i požrtvovna aktivistkinja koja je prisustvovala svim 
prosvjedima, blokirala deložacije i savjetovala 
druge podstanare. Također, bila je uključena u 
borbu s najozloglašenijim varšavskim 
kućevlasnikom u slumovima i sirotinjskim 


otkazni rok ili im omogućiti zamjenske stanove.) 
Pošto ih je smatrao „ilegalnima", zahtijevao je da 
mu plate dodatne naknade za prouzročenu "štetu" 
koje su dosezale i 500 eura mjesečno. 

Jola je znala da je to nezakonito i odbila ih je 
plaćati. Kao kod mnogih u ovoj situaciji, njezina 
najamnina premašivala je njezina primanja. (U 
zadnjem periodu iznosila je 350 eura) Tada su 
počeli najrazličitiji oblici zlostavljanja. Mossakovski je 
čak pokušao provaliti u njezin stan i registrirati ga 
kao svoje mjesto boravka. 

Za razliku od Jole, koja nije mogla od grada dobiti 


na izrazito brutalan način, policija je pokušala 
predložiti „alternativne teorije" kao samoubojstvo ili 
da je Jola možda bila „član kulta". Nejasno je 
postoji li ikakva posebna motivacija za smišljanje 
ovakvih „alternativnih teorija". 

Jedno je sigurno: ljudi uključeni u „pokret 
podstanara" okrivljuju očajno stanje u stambenoj 
politici grada koja ostavlja podstanare na milosti 
nemilost besrupuloznih špekulanata i 
veleposjednika. Zavjetujemo se da nikada nećemo 
zaboraviti Jolin tragični slučaj i njezin doprinos borbi 
koju ćemo nastaviti sa više odlučnosti nego ikada. 


četvrtima, Marekom Mossokowskim, i u vrijeme 
svoje smrti bila je posljednji podstanar u vrijednoj 
nekretnini. 

Jola je živjela u zgradi koja je bila u sklopu javnog 
stanovanja, ali naknadno privatizirana. Kvart u 
kojem je živjela bio je privlačan investitorima koji se 
bave gradnjom luksuznih stambenih zgrada, gdje 
stanovi koštaju 5000 eura po kvadratnom metru. 
Joline muke počele su 27. travnja, 2006. kada je 
skupina od deset ljudi došla na njezina vrata i 
lupala po njima. Na ovaj način je saznala da je 
njezin stan, koji je do tada bio dio javnog 
stanovanja, postao privatno vlasništvo. 

Tisuće stanovnika Varšave su na sličan način 
dobile istu vijest, budući da je politika gradskih vlasti 
da ne obaviještava svoje podstanare da postoje 
ponude za njihove stanove ili barem da su njihovi 
stanovi sada privatno vlasništvo. Mnogi, ako ne i 



zamjensko mjesto stanovanja, milijunaš 
Massakowski, vlasnik nekretnina 
diljem Varšave, podstanar je u objektu 
koji mu je dodijelila općina. (Nitko ne 
zna živi li on zaista tu, ali on posjeduje 
i taj stan) lako grad provodi 
privatizaciju stanova on tek u rijetkim 
slučajevima nudi zamjenske stanove 
starim podstanarima. (Prošle godine 
dodijeljeno je samo 90) Kada se ljudi 
nađu u ovakvoj situaciji, grad 
provjerava njihove prihode i, pošto je 
kriterij pre visok, mnogi ljudi, čak i 
umirovljenici, ne dobivaju pravo na 
zamjenske javne stanove. Birokrati 
koji predvode uništavanje sustava 
javnog stanovanja traže bilo koji razlog 
da bi osporili nečija prava na stan. 


često kršeći sva pravila. U slučaju 


svi, saznaju ove informacije tek nakon. Jole, njezino pravo je osporeno jer njezina 

U ljude ovakve vrste spada i Marek Mossakowski, kćer ima stan. lako ovo ne bi trebalo igrati 
veleposjednik toliko ozloglašen da ga osuđuju čak i apsolutno nikakvu ulogu, poznato je da 

neoliberalni arhitekti privatizacije. Mossakovskijev grad ponekad kaže ljudima, koji su izgubili 
hobi bio je, i još uvijek jest, kupnja vlasničkih prava svoje stanove i koji traže zamjenu, da 
za nekretnine. Prije nekoliko godina predratnim mogu otići živjeti sa svojim roditeljima ili 

vlasnicima i njihovim nasljednicima, bilo je jako djecom - čak i u druge gradove, 

teško dobiti natrag nekretnine koje su bile Jola je bila revoltirana svojom situacijom i 

nacionalizirane nakon rata. To je i danas jako odlučila je uzvratiti i boriti se. Kroz „Pokret 

teško, čak i za ljude s vezom. Iz toga razloga su podstanara" borila se za promjenu ove 

mnogi vlasnici stanova, koji nisu imali pravnog politike, tako da i drugi ljudi ne bi morali 

znanja, prodavali svoje stanove. Mossakovski je prolaziti kroz ono što ona prolazi, 

poznat po tome da je jednu nekretninu kupio za Unatoč činjenici da je njezin slučaj i dalje 

50 zlota (12,5 eura) da bi je kasnije pokušao bio na sudu, Mossakovski je tvrdio da je 

prodati za 1,25 mil eura. Kao stručnjak za ona njegov dužnik i da mu duguje ukupno 

antikvitete, mogao je lako doći do najrazličitijih 20 000 eura. U vrijeme njezine smrti ona 

starih papira i dokumenata. Do vlasništva nad je bila posljednji preostali podstanar u toj 

mnogim nekretninama došao je u vrlo čudnim zgradi. 

okolnostima. Jolina kćer je prijavila da je njezina majka 

Ovaj veleposjednički „kralj slumova" je poznat po nestala u vrlo nejasnim okolnostima, 
svojoj beskrupuloznoj taktici istjerivanja ljudi iz Nekoliko dana nakon toga rečeno joj je da 

svojih stanova. Ako ih ne zastraše početni, je upravo na dan nestanka Jolante Brzeske 

najčešće ilegalni, pokušaji nametanja ogromnih u šumi pronađeno spaljeno tijelo. Tijelo je 

podstanarina i "naknada", nastupaju druge bilo spaljeno do neprepoznatljivosti, ali 

metode. U slučaju Jolinog stana, nekoliko dana nekoliko predmeta koje je imala kod sebe 

nakon prvog posjeta, podstanari su dobili pismo. U nije bilo uništeno, uključujući ključeve 

njemu je Mossakovski tvrdio da su svi oni ilegalni njezinog stana, naočale i slušni aparat, 

stanovnici u zgradi, budući da je vlasnik Mnogima se čini da policija nije pretjerano 

promjenjen. (Ovo je izravno kršenje zakona jer, čak zainteresirana za istraživanje ovog slučaja, 
i ako ih je želio izbaciti, morao im je dati trogodišnji lako sve upućuje na to da je Jola ubijena 

Ispod pločnika možete pronaći u: 

ZAGREB :: knjižara Sto čitaš?, Gundulićeva 1 1 //književni klub Booksa, Martićeva 14d 
// knjižara Jesenski i Turk, Preradovićeva 5 // knjižara Meandar, Kaptol centar // 
knjižara Planetopija, Ilica 72// Superknjižara, Rooseveltovtrg 4 // net kulturni klub 
Mama, Preradovićeva 1 8, // Roko i Cicibela, Pierottijeva 1 1 // ČAKOVEC :: knjižara 
VBZ, Kralja Tomislava 3 // KARLOVAC :: Domaći, Struga 1 // PULA :: knjižara 
Castropola, Zagrebačka 14 //MP Hacklab, Gajeva 3 //RIJEKA :: infoshop Skatula, 
Delta 5 // SPLIT :: infoshop Dislexia, Klub Kocka, Savska bb // ZADAR :: Smart shop, 
Stomorica 2 //Z.V.U.K., Rikarda Jeretova Katalinića 5 // ...i raznim javnim 
događanjima... Ukoliko ste u mogućnosti distribuirati Ispod pločnika, javite se i poslati 
ćemo vam željeni broj primjeraka... 


Grupe i projekti 

U svakom broju objavljujemo listu kontakata grupa i 
projekata koji su aktivni, informativni, potiču 
sa moobrazova n je... 

325 

http://325. nostate. net 

Anarchist Library 

http://theanarchistlibrary.org 

Anarhistički sajam knjiga u Zagrebu 

http://www.ask-zagreb.org 

Angry News From Around The World 

http://sysiphus-angrynewsfromaroundtheworld.blogspot.com 

Infoshop Dislexia 

Klub Kocka, prvi ulaz desno, Savska bb, Split 
e-mail: infoshop_dislexia@net.hr 

Fire to the Prisons 

http://firetotheprisons.angelfire.com 

From the Greek Streets 

http://www.occupiedlondon.org/blog/ 

Slobodarska knjižnica i čitaonica Roko i Cicibela 

Pierottijeva 1 1 (u sklopu AKC Medika), Zagreb 

Infoshop Skatula 

Delta 5 (bivša zgrada lvex-a), Rijeka 
http://skatula.anarhija.org 

Sabotaža pokvarenog sistema 

http://aktivizam. 12.forumer.com 

Izdavačka kuća Sto čitaš? 

http ://www. stocitas .org 

Zine Library 

http://zinelibrary.info 


Početna naklada Ispod pločnika je 1500 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 


